title: Kouvolan keskuskirkko

text: Kouvolan seurakunta luovutti keskuskirkon valmistumisen jälkeen entisen pääkirkkonsa Pyhän Ristin kirkon Haminan ortodoksisen seurakunnan käyttöön.


title: Kollaa kestää

text: Kollaa kestää on talvisodan Kollaan taisteluissa syntynyt käsite, joka kuvaa tietynlaista periksiantamattomuutta ja yleensä niin sanottua talvisodan henkeä. Sanontaa tekivät aikoinaan tunnetuksi muun muassa Woldemar Hägglund, Aarne Juutilainen sekä Kollaalla luutnanttina palvellut ja sotatoimissa kaatunut Martti Uosikkinen.


title: Kollaa kestää

text: Kollaa kestää voi viitata myös seuraaviin:


title: Aaron Rosenberg

text: Aaron Rosenberg (26. elokuuta 1926 Brooklyn, New York, New York – 1. syyskuuta 1979 Los Angeles, Kalifornia) oli yhdysvaltalainen elokuvatuottaja ja -ohjaaja. Hänen tuottamiaan elokuvia ovat muun muassa "Glenn Miller Story" (1954), "Rytmin kuningas – Benny Goodman" (1956) ja "Kapina laivalla" (1962).


title: Aaron Rosenberg

text: Rosenberg pelasi amerikkalaista jalkapalloa opiskeluaikanaan University of Southern Californiassa ja hänet valittiin All-America -joukkueeseen vuosina 1932 ja 1933. Hänet on myös valittu College Football Hall of Fameen.


title: Pyhän Ristin kirkko (Kouvola)

text: Pyhän Ristin kirkko on ortodoksinen kirkko Kouvolassa. Rakennus kuuluu Haminan ortodoksisen seurakunnan tiloihin.


title: Pyhän Ristin kirkko (Kouvola)

text: Pyhän Ristin kirkko on rakennettu alun perin ortodoksiseksi venäläiseksi varuskuntakirkoksi vuosina 1913–1915 ja se vihittiin 1916. Suomen itsenäistymisen jälkeen kirkko siirtyi Suomen valtion omistukseen ja vihittiin luterilaiseksi. Rakennus toimi luterilaisena kirkkona 1919–1978, aluksi silloisen Valkealan luterilaisen seurakunnan kirkkona ja 1920-luvulta Kouvolan luterilaisen seurakunnan pääkirkkona. Kouvolan luterilaisen seurakunnan uudeksi pääkirkoksi vihittiin Kouvolan keskuskirkko 1978, jonka jälkeen Kouvolan luterilainen seurakunta lahjoitti vuonna 1981 Pyhän Ristin kirkon Haminan ortodoksiselle seurakunnalle, jolloin se muutettiin takaisin ortodoksiseksi kirkoksi.


title: Pyhän Ristin kirkko (Kouvola)

text: Tämän kirkon palauduttua ortodoksiseksi voitiin siihen asti väliaikaisratkaisuna käytetty "Pyhän Ristin rukoushuone", joka oli sisustettu erääseen kerrostalossa sijaitsevaan kokoushuoneistoon, poistaa käytöstä, koska uuteen kirkkoon mahtui myös seurakuntasali.


title: Justiina (palkinto)

text: Justiina on suomalaisen elokuvan varjopalkinto Jussi-palkinnon rinnalla. Palkintoa jakaa Filmikaura-niminen rekisteröimätön yhdistys, ja palkintokategorioita on 14. Ensimmäiset palkinnot julkistettiin 29.1.2010. Palkitut valitsi nimetön raati.


title: Justiina (palkinto)

text:
Palkinto on nimetty Pekka ja Pätkä -elokuvissa esiintyneen Justiina-hahmon mukaan. Filmikaura puolestaan on väännös Jussi-palkintoja jakavan Filmiaura-yhdistyksen nimestä.
Lähde


title: Kongonkyyhky

text: Kongonkyyhky ("Columba unicincta") on afrikkalainen kyyhkylaji, jonka esiintymisalue ulottuu Liberiasta Gaboniin ja Kongon tasavaltaan sekä Angolaan ja siitä itään Kongon demokraattiseen tasavaltaan ja Ugandaan. John Cassin kuvaili lajin holotyypin Gabonin Ogoouéjoelta vuonna 1860.


title: Oliivikyyhky

text: Oliivikyyhky ("Columba arquatrix") on Afrikan itäosissa elävä kyyhkylintu, jonka esiintymisalue ulottuu Etiopian eteläosista Itä-Zairen ja Tansanian kautta Etelä-Afrikkaaan; erillinen populaatio elää Länsi-Angolassa. Coenraad Jacob Temminck kuvaili lajin holotyypin Knysnasta Etelä-Afrikasta.


title: Kameruninkyyhky

text: Kameruninkyyhky ("Columba sjostedti") on afrikkalainen, Itä-Nigeriasta Kamerunin vuoristoihin ulottuvalla alueella sekä Biokon saarella elävä kyyhkylintu, jonka holotyypin Anton Reichenow kuvaili Kamerunista 1901. Laji on nimetty Yngve Sjöstedtin kunniaksi.


title: Marco Kurz

text: Marco Kurz (s. 16. toukokuuta 1969) on saksalainen jalkapallovalmentaja ja entinen puolustaja. Kesästä 2017 lähtien hän on toiminut australialaisen Adelaide Unitedin päävalmentajana.


title: Marco Kurz

text: Kurz aloitti ammattilaisuransa VfB Stuttgartissa vuonna 1989. Hän ei kuitenkaan onnistunut murtautumaan seuran pelaavaan kokoonpanoon ja edusti seuraa vain kerran kaudella 1989–1990. Peliajan toivossa Kurz siirtyi 1990 1. FC Nürnbergiin, jossa tekikin läpimurtonsa. Hän edusti seuraa neljä kautta ja pelasi yli 100 ottelua Bundesliigassa. Seura putosi pääsarjasta keväällä 1994 ja Kurz siirtyi Borussia Dortmundiin. Kausi Ruhrin suurseurassa päättyi Saksan-mestaruuteen, mutta Kurz pelasi vain neljä ottelua kauden aikana.


title: Marco Kurz

text: Mestaruuskauden jälkeen Kurz jatkoi uraansa Dortmundin paikallisvastustajassa FC Schalkessa. Peliaikaa tuli kohtuullisesti ja keväällä 1997 Kurz juhli "Kuninkaansinisissä" UEFA-cupin mestaruutta, mutta ei pelannut itse loppuottelussa. Kolmen Schalke-kauden jälkeen Kurz siirtyi TSV 1860 Müncheniin. Hän edusti seuraa Bundesliigassa kuusi vuotta, kunnes siirtyi 2004 SC Pfullendorfiin Regionalliga Südiin, jossa lopetti uransa 36-vuotiaana 2005.Valmennusuransa Kurz aloitti SC Pfullendorfissa 2005. Yhden kauden jälkeen hän palasi TSV 1860 Münchenin organisaatioon alle 23-vuotiaiden joukkueen valmentajaksi. Maaliskuussa 2007 Kurz nousi TSV:n päävalmentajaksi Walter Schachnerin potkujen jälkeen. Hän luotsasi seuran kauden päätteeksi 2. Bundesliigassa kahdeksanneksi ja jatkoi valmentajana. Ensimmäisellä kokonaisella kaudella tuli 11:s sija ja nousu jäi haaveeksi. TSV juuttui keskikastiin myös seuraavalla kaudella ja Kurz sai lopulta potkut helmikuussa 2009.


title: Marco Kurz

text: Kesäkuussa 2009 Kurz palasi valmennustehtäviin allekirjoitettuuaan kaksivuotisen sopimuksen 1. FC Kaiserslauternin kanssa. Kurzin johdolla FCK pysyi kaudella 2009–2010 2. Bundesliigan kärkitaistelussa ja varmisti paluunsa pääsarjatasolle kaksi kierrosta ennen sarjan loppua. Lopulta Kaiserslauternissa juhlittiin myös 2. Bundesliigan mestaruutta ennen FC St. Paulia. Kaiserslautern palasi Kurzin opeilla komeasti Bundesliigaan sijoittuen kaudella 2010–2011 seitsemänneksi. Kausi 2011–2012 sujui mollivoittoisesti ja Kaiserslauternin jämähdettyä liigajumboksi sai Kurz potkut maaliskuun puolivälissä 2012.


title: Marco Kurz

text: Joulukuussa 2012 Kurz palasi Bundesliigaan, kun putoamistaisteluun juuttunut TSG 1899 Hoffenheim teki hänen kanssaan kesään 2014 ulottuvan sopimuksen. Kurz ei onnistunut nostamaan Hoffenheimia pois putoamistaistelusta ja huhtikuussa 2013 seurajohto erotti hänet tehtävästä.


title: Marco Kurz

text: Kesäkuussa 2013 Kurz teki sopimuksen 2. Bundesliigassa pelaavan FC Ingolstadtin kanssa. Kausi alkoi kuitenkin heikosti ja Ingolstadtin juututtua 2. Bundesliigan jumboksi sai Kurz syyskuun lopussa 2013 potkut.


title: Marco Kurz

text: Jouluna 2015 Kurzista tuli 2. Bundesliigassa heikosti esiintyneen Fortuna Düsseldorfin päävalmentaja. Kurzin johdolla Fortuna ei onnistunut nousemaan pois putoamiskamppailusta ja neljän ottelun tappioputken myötä hän sai potkut maaliskuun puolivälissä 2016.


title: Marco Kurz

text: Kesällä 2017 Kurz allekirjoitti kaksivuotisen sopimuksen Australian A-Leaguessa pelaavan Adelaide Unitedin kanssa.


title: Yngve Sjöstedt

text: Bror Yngve Sjöstedt (3. elokuuta 1866 Hjo, Ruotsi – 1948) oli ruotsalainen eläintieteilijä ja professori.


title: Yngve Sjöstedt

text: Sjöstedtin vanhemmat olivat kauppias Anders Gustaf Sjöstedt ja Emma Gustafva Forsell. Sjöstedt suoritti ylioppilastutkinnon Jönköpingissä 1886 ja opiskeli sen jälkeen eläintiedettä Uppsalan yliopistossa ja myöhemmin myös Ranskassa. Hän valmistui filosofian kandidaatiksi 1890, ja osallistui sitten Ruotsin kuninkaallisen tiedeakatemian kaksivuotiselle tutkimusmatkalle Kameruniin, josta hänellä oli tuliaisina huomattavat kokoelmat sekä Ruotsin luonnonhistorialliseen museoon että Uppsalan eläintieteen laitokselle. Retken antia olivat myös useat tieteelliset kirjoitukset.


title: Yngve Sjöstedt

text: Filosofian tohtoriksi Sjöstedt väitteli 1896 ja työskenteli vuosina 1897–1901 luonnonhistoriallisessa museossa ja Valtion hyönteistieteellisessä laitoksessa (Statens entomologiska anstalt). Vuosina 1901–1910 hän toimitti "Entomologisk tidskrift"iä. 1902 hänet nimitettiin Ruotsin luonnonhistoriallisen museon professoriksi ja intendentiksi.


title: Yngve Sjöstedt

text: Vuosina 1905–1906 osallistui Sjöstedt Afrikan sisäosiin, lähinna Kilimanjaron alueelle suuntautuneelle tutkimusmatkalle. Matkan tuloksia julkaistiin kolmiosaisessa kirjoituksessa "Wissenschaftliche Ergebnisse der Schwedischen zoologischen Expedition nach dem Kilimandjaro, dem Meru und den umgebenden Massaisteppen Deutsch-Ostafrikas 1905–1906" (1910), kuten myös kansantajuisemmissa kirjoituksissa "På giraff- och lejonjakt i Ostafrika" ja "Bland storvildt i Ostafrika" (molemmat 1911). Sjöstedt toi mukanaan näytteitä 4 300 eri eläinlajista, joista 1 300 oli tieteelle ennestään tuntemattomia.


title: Yngve Sjöstedt

text: Sjöstedt jatkoi julkaisemista vuoteen 1936 saakka, hän kirjoitti muun muassa kolmiosaisen tutkimuksen Abiskon kansallispuiston hyönteisfaunasta (1928–1931). Vuonna 1909 hänet valittiin Tiedeakatemian johtajaksi.


title: Yngve Sjöstedt

text: Sjöstedt oli naimisissa operettiprimadonna Rosa Grünbergin kanssa.


title: Yngve Sjöstedt

text: Sjöstedt nimesi linnuista ainakin kameruninhunajabulbulin ("Baeopogon clamans"). Hänen kunniakseen on nimetty linnuista kameruninkyyhky ("Columba sjostedti") ja kameruninvarpuspöllö ("Glaucidium sjostedti").


title: Sãotoménkyyhky

text: Sãotoménkyyhky ("Columba thomensis") on afrikkalainen São Tomén pääsaarella elävä kyyhkylintu, jonka holotyypin José Vicente Barbosa du Bocage kuvaili São Tomésta 1888.


title: Komorienkyyhky

text: Komorienkyyhky ("Columba pollenii") on afrikkalainen Komorien saariryhmän kotoperäinen kyyhkylintu, jonka holotyypin Hermann Schlegel kuvaili Maoresta Mayottelta 1866.


title: Karhula (Muolaa)

text: Karhula eli Volotštajevka () on Karjalankannaksella Vuotjärven itäpäässä sijaitseva maaseututaajama. Se on nykyisin osa Viipurin piirin Raivolan eli Roštšinon kuntaa Venäjän Leningradin alueella. Karhula kuuluu Suomen Neuvostoliitolle luovuttamiin alueisiin ja se oli Suomelle kuuluessaan Muolaan kunnan kylä.


title: Karhula (Muolaa)

text: Karhulan Suomelle kuuluessa se sijaitsi Muolaan kunnan eteläosassa Kivennavan vastaisella rajalla. Karhulan naapurikyliä olivat Muolaan puolella lännessä Hanttula ja pohjoisessa Jaarila sekä Kivennavan puolella idässä Pihlaistenkylä ja etelässä Rantakylä. Kylän itäosan läpi virtasi Vuotjärven laskujoki Vuotjoki. Vuonna 1936 Karhulan pinta-ala oli 6,02 neliökilometriä, josta oli peltoa 112 hehtaaria, niittyä 62 hehtaaria ja metsää 425 hehtaaria.


title: Karhula (Muolaa)

text: Karhulan kyläkeskus sijaitsi korkealla mäellä ja sen viereisellä tasaisella hiekkanummella. Mäeltä kylän pellot laskeutuivat jyrkästi Vuotjärveä kohti etelässä ja Vuotjokea kohden idässä. Hanttulan asukkaat olivat maanviljelijöitä, jotka olivat keskittyneet perunan viljelyyn, joka sitten myytiin Viipuriin tai teollisuuden tarpeisiin. Vuotjärven lasku lisäsi kylän peltopinta-alaa huomattavasti. Karhulan kautta kulki kylätie Soittolasta Lehtokylään. Karhulassa oli Moisanderin yksityiskauppa.


title: Karhula (Muolaa)

text: Karhula, Soittola ja Hanttula muodostivat Vuotjärven koulupiirin, jonka koulu sijaitsi Soittolassa. Näistä Vuotjärven koulupiiriin kuuluneista Vuotjärven rantakylistä käytettiin toisinaan yhteisnimitystä Vuotjärven kylä.


title: Karhula (Muolaa)

text: Karhulan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Nykyisen venäläisen nimensä paikkakunta sai 1948.


title: Karhula (Muolaa)

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Karhulan kylän asukkaat asutettiin Ypäjälle.


title: Yrjö Ahopalo

text: Yrjö Jalmari Ahopalo (14. tammikuuta 1929 Lappee – 29. syyskuuta 2003 Punkaharju) oli suomalainen kolmiloikkaaja. Hän kasvoi urheiluhenkisessä perheessä. Yhtenä urheilija-esimerkkinä oli varmasti oma isoisä Hjalmar Ahlroth (nimi suomennettu 1936 Ahopaloksi). Niinpä poika liittyi Imatran Jyskeeseen jo kuusivuotiaana. Samaisen seuran puheenjohtajana hän toimi myöhemmin vuosina 1975–1980.


title: Yrjö Ahopalo

text: Yrjö Ahopalo voitti kolmiloikan B-mestaruuden vuonna 1950 ja sai samassa lajissa hopeaa Kalevan kisoissa 1951. Hänellä oli lisäksi lukuisia mitalisijoja piirimestaruuskisoista. Aktiivinen urheilu-ura jäi vuonna 1954, ja myöhemmin hän vaikutti näkyvästi urheilun järjestötoiminnassa ja ansioitui suurten urheilutapahtumien järjestelytehtävissä. Näistä ansioistaan hän sai julkista tunnustusta, muun muassa Suomen liikuntakulttuurin ja urheilun hopeisen ansiomitalin kullatuin ristein vuonna 1984 ja SVUL:n kultaisen plaketin vuonna 1985.


title: Kaliumhydridi

text: Kaliumhydridi (KH) on kalium- ja hydridi-ionien muodostama epäorgaaninen ioniyhdiste. Kaliumhydridiä käytetään orgaanisen kemian synteeseissä voimakkaana pelkistimenä.


title: Kaliumhydridi

text: Kaliumhydridi on varsin reaktiivinen yhdiste. Muiden hydridien tapaan se reagoi veden kanssa, jolloin muodostuu syövyttävää kaliumhydroksidia ja vetykaasua. Reaktio on niin kiivas, että vety voi syttyä palamaan. Yhdiste reagoi voimakkaasti myös hapen, hiilimonoksidin, dimetyylisulfoksidin, alkoholien ja happojen kanssa. Suuren reaktiivisuutensa vuoksi kaliumhydridiä säilytetään ja käsitellään dispersiona mineraaliöljyssä.


title: Kaliumhydridi

text: Muiden alkalimetallihydridien tavoin kaliumhydridiä voidaan valmistaa suoraan alkuaineistaan. Kaliummetallin pinnalle johdetaan vetykaasua 300–400 °C:n lämpötilassa ja korkeassa paineessa.


title: Kaliumhydridi

text: Kaliumhydridiä voidaan käyttää orgaanisessa synteesissä pelkistimenä ja emäksenä. Vaikka reaktiot käytettäessä kaliumhydridiä ovat nopeita ja hyvin selektiivisiä, on sen käytettävyys mineraaliöljydispersion vuoksi huono. Tämän vuoksi emäksenä käytetään usein natriumhydridiä, kalium-tert-butoksidia tai n-butyylilitiumia. Yhdisteen käytettävyyttä voidaan parantaa valmistamalla parafiinihomogenaatti, jossa on 50 massaprosenttia kaliumhydridiä. Tällaisena sitä voidaan käyttää muun muassa valmistettaessa ylidejä sekä Witig-kondensaatiossa aldehydien kondensoinnissa, jolloin Z- eli cis-isomeerinen muoto on tuotteessa vallitseva.


title: Himalajankyyhky

text: Himalajankyyhky ("Columba hodgsonii") on Himalajalla Kashmirista Länsi-Kiinaan ja Myanmariin ulottuvalla alueella elävä kyyhkylintu, jonka holotyypin Vigors kuvaili Nepalista 1832. Laji on nimetty Brian Houghton Hodgsonin kunniaksi.


title: D.O. Málaga

text: D.O. Málaga on viinialue ja laatumerkintä Andalusiassa, Espanjassa. Alueen viinejä kutsutaan málaga-viineiksi tai málagoiksi, ja ne poikkeavat valmistusmetodeiltaan ja luonteeltaan miedoista puna-, valko- ja roseeviineistä. Alueen tärkeimmät rypälelajikkeet ovat Pedro Ximénez ja Moscatel.


title: D.O. Málaga

text: D.O. Málagan alueeseen kuuluu 66 kuntaa viidellä alueella: Axarquía, Montes, Norte, Costa Occidental ja Serranía de Ronda. Alue on sama kuin toisen D.O. -laatumerkinnän, D.O. Sierras de Málaga, jonka alla tuotetaan mietoja viinejä.


title: D.O. Málaga

text: Málaga-viineihin kuuluu enimmäkseen väkevöityjä viinejä. Viinitislettä lisätään viiniin joko käymisen pysäyttämiseksi tai jo sokerinsa loppuun käyttäneen viinin väkevöimiseksi. Makeutta voidaan lisätä kokoonkeitetyllä rypälemehulla. Viinin kypsyttämisessä tyypillinen metodi on Solera. Rypäleterttujen paahtamista auringossa (sokeripitoisuuden lisäämiseksi) käytetään sekä Pedro Ximénez- että Moscatel-rypäleille.


title: Tuhkakyyhky

text: Tuhkakyyhky ("Columba pulchricollis") on aasialainen Tiibetissä, Nepalissa, Sikkimissä ja Assamista Myanmariin, Thaimaahan, Kiinan Yunnaniin ja Taiwaniin ulottuvalla alueella elävä kyyhkylintu, jonka holotyypin Blyth kuvaili Nepalista 1846.


title: Eini (nimi)

text: Eini on suomalainen naisen etunimi. Nimi on muunnelma nimestä Eine ja siten Eino-nimen naispuolinen vastine. Einin nimipäivä on ollut vuodesta 1950 lähtien 23. tammikuuta.


title: Eini (nimi)

text: Vuoden 2015 loppuun mennessä Väestörekisterikeskuksen mukaan Eini-nimen on saanut 3 182 naista ja muutama mies.


title: Enni

text: Enni on suomalainen naisen etunimi. Nimi on todennäköisimmin muunnelma nimestä Eine tai Eini, mutta Virossa sitä on käytetty myös Henrika- tai Henriette-nimen puhuttelumuotona. Ennin nimipäivä on vuodesta 1950 lähtien 23. tammikuuta.


title: Enni

text: Vuoden 2018 loppuun mennessä Väestörekisterikeskuksen mukaan Enni-nimen on saanut 5 642 naista ja muutama mies.


title: Málaga (viini)

text: Málaga-viinit ovat Espanjan Andalusiassa, D.O. Málagan alueella tuotettuja väkevöityjä viinejä. Tärkeimmät rypälelajikkeet ovat Pedro Ximénez ja Moscatel.


title: Málaga (viini)

text: Samalla maantieteellisellä alueella tuotetut miedot viinit eivät ole málaga-viinejä. Ne markkinoidaan nimikkeellä D.O. Sierras de Málaga.


title: Nilgirinkyyhky

text: Nilgirinkyyhky ("Columba elphinstonii") on Intian lounaisrannikolla Maharashtrasta Keralaan ja läntiseen Tamil Naduun ulottuvalla alueella elävä kyyhkylintu, jonka holotyypin Sykes kuvaili Deccanin ylängön reunavuoristosta 1833. Laji on nimetty skotlantilaisen valtiomiehen Mountstuart Elphinstonen kunniaksi.


title: Turulila

text: Turulila oli kylä Muolaan kunnan keskiosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven länsirannalla aivan Muolaan kirkonkylän Kirkkorannan pohjoispuolella, jonne oli matkaa vain noin kilometri. Turulilan naapurikyliä olivat lännessä ja pohjoisessa Koirala, idässä Kirkkojärven toisella puolella Peikola, etelässä Kirkkoranta ja Pällilä. Nykyisin Turulilan alueella ei juurikaan ole asutusta, eikä sillä ei ole venäläistä asutusnimeä.


title: Turulila

text: Turulila sijaitsi Muolaan kirkonkylästä Kirkkorannasta Äyräpäähän vievän maantien varrella. Kylässä oli kauppa. Turulila kuului Koiralan koulupiiriin. Vuonna 1936 Turulilan pinta-ala oli 1,58 neliökilometriä, josta oli peltoa 42 hehtaaria, niittyä neljä hehtaaria ja metsää 112 hehtaaria.


title: Turulila

text: Turulilan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Turulila

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Turulilan asukkaat asutettiin Somerolle.


title: Smith & Wesson Model 460

text: Smith & Wesson Model 460 on yhdysvaltalaisen Smith & Wessonin valmistama kaksitoiminen revolveri. .460 S&W Magnum -kaliiperisessa aseessa on viiden patruunan rulla. Aseen rakenne perustuun Smith & Wessonin kehittämään "X-Frame" -runkoon ja valmistajan Smith & Wesson Model 500 revolveriin. Model 460:aa valmistetaan usealla erilaisella piipulla varustettuna ja siitä on omat erityismallinsa urheiluammuntaan sekä metsästykseen.


title: Alppihiihto olympialaisissa

text: Alppihiihto ollut talviolympialaisten ohjelmassa sekä miesten että naisten kilpailuissa vuoden 1936 talviolympialaisista lähtien. Ensimmäisissä olympialaisissa kilpailtiin alppiyhdistetyssä ja seuraavissa vuoden 1948 talviolympialaisista olympialaisissa kilpailtiin erikseen syöksylaskussa ja pujottelussa. Syöksylasku ja pujottelu ovat olleet siitä asti kilpailuohjelmassa. Nykyisin kilpailutapahtumia on sekä miehillä että naisilla viisi. Menestynein maa olympialaisten alppihiihdossa on Itävalta.


title: Helena Tornberg

text: Helena Tornberg (o.s. Wentin, s. 1955 Dragsfjärd) on keskustalainen kunnallispolitiikko ja Limingan kunnanhallituksen puheenjohtaja. Tornberg on toiminut Keskustan ruotsinkielisen valtuuskunnan puheenjohtajana vuosina 2004–2008. Hän oli OSEKKin hallituksen jäsen 2005–2009, Folktingetin hallituksen jäsen 2005–2009. Tornberg on Suomen Kuntaliiton ruosinkielisen delegaation jäsen ja Liminganlahden ystävät -yhdistyksen kunniapuheenjohtaja. Hän oli ehdolla vuoden 2009 eurovaaleissa.


title: Helena Tornberg

text: Ammatiltaan Tornberg on luovuus- ja vuorovaikutusalan yrittäjä, sairaanhoidon opettaja, psykiatrian erikoissairaanhoitaja, työyhteisöohjaaja, draamaohjaaja ja esiintyjä. Hän on naimisissa kirkkoherra Ilkka Tornbergin kanssa ja heillä on 7 lasta.


title: Kannila

text: Kannila oli kylä Muolaan kunnan itäosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven pohjoispäässä noin kolme kilometriä Muolaan kirkonkylästä Kirkkorannasta pohjoiseen. Kannilan naapurikyliä olivat pohjoisessa Ala-Kuusaa ja Peippola, idässä ja etelässä Peikola sekä lännessä Koirala Nykyisin kylä on asumaton eikä sillä ole venäläistä asutusnimeä.


title: Kannila

text: Vuonna 1936 Kannilan kylän pinta-ala oli 3,43 neliökilometriä, josta oli peltoa 127 hehtaaria, niittyä yhdeksän hehtaaria ja metsää 207 hehtaaria. Kirkkojärvestä Äyräpäänjärveen laskeva Kannilanjoki muodosti kylän Koiralan vastaisen länsirajan. Kannilan kyläkeskus sijaitsi Koiralasta Punnukseen johtavan kylätien varrella. Kylän pellot sijaitsivat Kirkkojärven rannalla ja Kannilanjoen varsilla. Kylän peltopinta-ala lisääntyi huomattavasti Kirkkojärven laskun myötä. Maanviljelyksen ohella monet kyläläiset harjoittivat kalastusta kalarikkaalla Kirkkojärvellä. Kannilan kylä kuului Peikolan koulupiiriin.


title: Kannila

text: Kannilan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Kannila

text: Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Kannilan asukkaat asutettiin Koijärvelle.


title: Christophe Willem

text: Christophe Willem (syntyjään Christophe Durier, s. 3. elokuuta 1983 Enghien-les-Bains, Val-d'Oise) on ranskalainen poplaulaja, joka tuli tunnetuksi voitettuaan "Nouvelle Star" -kilpailun neljännen tuotantokauden 2006. Kyseessä oli ranskalainen versio Idols-formaatista. Hän on sen jälkeen luonut menestyksekkään soolouran Ranskassa ja muissa ranskankielisissä maissa.


title: Christophe Willem

text:
Christophe vietti suurimman osan elämästään "Deuil-la-Barre" -nimisessä paikkakunnassa (Val-d'Oise), jossa hänen vanhempansa ylläpitivät autokoulua. Lapsena hän harrasti taitoluistelua ja pianonsoittoa. Hän opiskeli myös eri laulutyylejä, kuten jazzia, bluesia ja gospelia. Hän alkoi säveltää omia kappaleita 14-vuotiaasta lähtien.
Christophe halusi asianajajaksi, mutta päätti kuitenkin jatkaa musiikinopiskelua. Vuonna 2004 hän esiintyi Richard Anconinan elokuvassa, "Alive", jossa hän näytteli Henriä, nuorta miestä kultaisella äänellä, joka ei kuitenkaan saanut pääroolia musikaalista huonon ulkonäönsä vuoksi.


title: Christophe Willem

text: Perheensä ja ystäviensä pyynnöstä, Christophe päätti kokeilla vuoden 2006 Nouvelle Star -tuotantokautta. Jo ensimmäisessä kokeessa hän yllätti tuomarit, jotka eivät odottaneet niin hyvää ääntä noin kömpelönnäköiseltä mieheltä. Lempinimellä "La Tortue" (kilpikonna), jonka Nouvelle Star tuomari Marianne James keksi, Christophe osoittautui erittäin suosituksi kilpailijaksi, ja 8. kesäkuuta hänet kruunattiin Ranskan neljänneksi "Nouvelle Stariksi", eli uudeksi tähdeksi..


title: Christophe Willem

text: Nouvelle Starin jälkeen Christophe otti käyttöön sukunimen "Willem" (nimeä käytettiin jo elokuvassa Alive).


title: Christophe Willem

text: Willem lauloi Nouvelle Starissa seuraavat kappaleet:Hänen debyyttialbuminsa "Inventaire" julkaistiin 16. huhtikuuta 2007, ja ensimmäinen single, "Élu produit de l'année", maaliskuussa samana vuonna.


title: Christophe Willem

text:
Toukokuussa 2007 julkaistiin toinen single, "Double je", joka nousi heti myyntisijalle #1 Ranskassa ja Belgiassa.
Kolmas single "Jacques à dit", julkaistiin syksyllä 2007. Albumi sai hyvän vastaanoton ja möi tuplaplatinaa Ranskassa ja kultaa Belgiassa ja Sveitsissä ja on myynyt tähän mennessä yli miljoona kappaletta.
Willem aloitti ensimmäisen kiertueensa 15. marraskuuta 2007 ja se loppui 20. heinäkuuta 2008. Hän lauloi mm. Ranskassa, Belgiassa, Sveitsissä ja Ranskan merentakaisilla alueilla, kuten Réunionilla ja Mauritsiuksella. Hän lauloi myös useita kertoja Pariisissa Olympiassa ja Zenithissä, jotka ovat Pariisin tunnetuimpia konserttisaleja


title: Christophe Willem

text: Vuonna 2007 Christophe Willem nousi 10 parhaiten maksetun laulajan joukkoon Ranskassa (tulot, levymyynti, konsertit, sopimukset huomioon ottaen). Christophe Willem oli 6. sijalla ja ansaitsi yhteensä 1,22 miljoonaa euroa vuonna 2007.


title: Christophe Willem

text: Vuonna 2007 hän lauloi taiteilijoiden kuten Tears for Fears, Lara Fabian, ja Murray Head kanssa "Night of the Proms" -kiertueella.


title: Christophe Willem

text: Hänen viimeisin albuminsa "Caféine" julkaistiin 25. toukokuuta 2009 ja albumin ensimmäinen singlejulkaisu oli "Berlin". Toinen single oli "Plus que tout" ja kolmas "Heartbox".


title: Christophe Willem

text: "Caféine" nousi suoraan myyntisijalle #1 Ranskassa.Christophe Willem teki elokuvadebyyttinsä elokuvassa "Alive" vuonna 2004.


title: Loiskimalaiset

text: Loiskimalaiset ("Bombus" ("Psithyrus")) on kimalaisten alasuku. Nimensä mukaisesti loiskimalaiset ovat yhdyskuntina elävien kimalaislajien kleptoparasiittisia pesäloisia.


title: Loiskimalaiset

text: Loiskimalaislajit ovat läheisempää sukua toisilleen kuin muille kimalaisille, mutta väritys muistuttaa erehdyttävästi isäntälajia. Lajit ovat hieman vähemmän karvaisia kuin kimalaiset yleensä ja takaruumiin kärki on yleensä näkyvissä. Siivet ovat yleensä hieman tummat.


title: Loiskimalaiset

text: Loiskimalaiset loisivat käen lailla kimalaisten yhdyskunnissa. Erikoistuessaan loiselämään, lajit ovat menettäneet sosiaalisen käyttäytymisen sekä kyvyn kerätä siitepölyä. Nuoret loiskimalaiset elävät erakkoina ja ruokailevat kukkien medellä. Kun naaraskimalainen on pariutunut, se etsii sopivan kimalaispesän, tunkeutuu pesään ja joko välittömästi surmaa alkuperäisen kuningattaren tai piileksii pesässä muutamia päiviä ja munii omat munansa kimalaismunien joukkoon. Surmattuaan kuningattaren, loiskimalainen ottaa kuningattaren paikan pesässä ja erittämiensä feromonien avulla orjuuttaa pesän työläiset ruokkimaan itseään ja huolehtimaan omista jälkeläisistään.


title: Loiskimalaiset

text: Loiskimalaisia on Suomessa noin 10 eri lajia.


title: Mastermind (lautapeli)

text: Mastermind on lautapeli, jonka keksi 1970-luvun alussa israelilainen Mordecai Meirowitz. Siinä yhden pelaajan tulee pyrkiä ratkaisemaan toisen rakentama värikoodi. Peli on Pressman Toy Corporationin rekisteröity tavaramerkki. Se on suunnattu yli kahdeksanvuotiaille.


title: Mastermind (lautapeli)

text: Pelissä on kuuden värisiä nuppineulan tapaisia nappuloita, joista toinen pelaaja valitsee haluamansa yhdistelmän ja laittaa sen merkiksi kyseisen väriset pallot piiloon (kuvan alareunassa). Yhdistelmiä on yhteensä 1 296.


title: Mastermind (lautapeli)

text:
Ratkaisija tekee arvauksen ja laittaa sitä vastaavat pallot riviin (kuvan ylin rivi).
Vastaaja kertoo nyt:
Kukin nappula arvioidaan vain kerran.


title: Mastermind (lautapeli)

text: Ensimmäisessä arvauksessa on yksi oikein väärässä paikassa (valkoinen pallo). Ratkaisija tekee nyt toisen arvauksen (toiseksi ylin rivi) ja saa vastauksen yksi oikeassa kohdassa (punainen pallo) ja yksi väärässä kohdassa (sininen pallo).


title: Mastermind (lautapeli)

text: Tällä tavalla peli etenee ja jokainen arvaus tuo lisää tietoa piilossa olevista palloista, kunnes arvaus osuu kohdalleen ja vastaukseen tulee neljä punaista merkkiä.


title: Mastermind (lautapeli)

text: Yleensä pelit vaativat 4–6 arvausta.


title: Mastermind (lautapeli)

text: Pelin pelaamiseen tarvitaan vain kaksi kynää ja kaksi paperinpalaa, toiseen ja piiloon vastaaja merkitsee värien sijasta neljä numeroa väliltä 1–6, esimerkiksi 6163.


title: Mastermind (lautapeli)

text: Toiseen paperiin ratkaisija merkitsee ensimmäisen arvauksen, esimerkiksi 1233 ja saa vastauksen yksi oikein ja oikeassa paikassa (kolmonen) ja yksi väärässä paikassa (ykkönen). Ne voi merkitä esimerkiksi Xx.


title: Dulongin ja Petit’n laki

text: Dulongin ja Petit'n laki on Pierre Louis Dulongin ja Alexis Thérèse Petit'in vuonna 1819 esittämä lämpöopillinen laki. Sen mukaan useimmilla kiinteillä aineilla molaarinen lämpökapasiteetti eli aineen ominaislämpökapasiteetin ja moolimassan tulo on likipitäen yhtä suuri ja noin kolme kertaa kaasuvakion suuruinen, siis noin 25 J / molK. Toisin sanoen yhden moolin lämmittämiseen yhden kelvinin tai celsiusasteen verran tarvitaan suunnilleen saman verran energiaa, noin 25 joulea riippumatta siitä, mikä aine on kyseessä.


title: Dulongin ja Petit’n laki

text: Laki pätee varsin hyvin melkein kaikille metalleille ja monille epämetallisillekin kiinteille alkuaineille. Selviä poikkeuksia ovat kuitenkin beryllium, boori, pii ja erityisesti hiili, varsinkin timanttina.


title: Dulongin ja Petit’n laki

text: Laki ei kuitenkaan päde kovin matalissa lämpötiloissa. Albert Einstein ja Peter Debye osoittivat tämän aiheutuvan aineen hilavärähtelyjen kvantittumisesta alhaisista lämpötiloissa. Kullekin aineelle on olemassa tietty Debyen lämpötila, jonka yläpuolella laki pätee melko tarkasti, mutta jonka alapuolella aineen ominaislämpökapasiteetti alenee jyrkästi lämpötilan aletessa.


title: Locomotion No 1

text: Locomotion No. 1 (alkuperäiseltä nimeltään Active) on varhainen brittiläinen höyryveturi. Veturuin rakensivat George ja Robert Stephenson vuonna 1825 ja se veti ensimmäisen junansa Stockton and Darlington Railwayllä 27. syyskuuta 1825.


title: Locomotion No 1

text: Locomotion käytti yksinkertaisesta höyrykattilasta saatavaa höyryä, joilla käytettiin kahta pystyssä olevaa sylinteriä. Sylinterien kiertokanget pyörittivät yläpuolella olevia poikkivarsia, jotka puolestaan pyörittivät pyöriä pystykankien avulla. Se oli yksi ensimmäisista vetureista, joka käytti kiertokankia pyörien pyörittämiseen ketjujen tai rattaiden sijaan.


title: Locomotion No 1

text: Vuonna 1828 veturin höyrykattila räjähti ja veturin kuljettaja kuoli. Veturit kehittyivät nopeasti, joten Locomotion No 1 vanheni melko nopeasti. Se kuitenkin korjattiin räjähdyksen jälkeen ja pysyi liikenteessä vuoteen 1841 asti, jonka jälkeen se muutettiin maamoottoriksi. Vuonna 1857 se museoitiin ja oli näytillä Hopetownin vaunutehtaalla 1880-luvulle asti. Vuodesta 1892 se oli näytillä Darlingtonin päärautatieaseman laiturilla vuoteen 1975 asti. Nykyään se on esillä Darlingtonin rautatiemuseossa, jossa se on lainassa kansalliselta rautatiemuseolta. Lisäksi siitä on toimiva jäjlennös Beamishin museossa.


title: Sota, nälkä, rutto, kuolema

text: Sota, nälkä, rutto, kuolema on Lyijykomppanian 3. helmikuuta 2010 ilmestynyt neljäs studioalbumi. Albumi on yhtyeen ensimmäinen, jolla soittaa vuonna 2007 yhtyeeseen liittynyt kitaristi Joni Rossi.


title: Sota, nälkä, rutto, kuolema

text: Kaikki kappaleet säveltänyt VIrtanen, sanoittanut Moilanen ja sovittanut Lyijykomppania, ellei toisin mainittu.


title: Lake Chabot

text: Lake Chabot on tekojärvi Castro Valleyssä Alamedan piirikunnassa Kaliforniassa. Järven pinta-ala on 1,3 km². Sillä sijaitsee vain yksi saari.


title: Lake Chabot

text: Lake Chabot rakennettiin vuosina 1874–1875. Järvi oli suljettu vapaa-ajan toiminnalta 91 vuoden ajaksi, kunnes 1960-luvulla se avattiin valvotulle virkistystoiminnalle.


title: Pac-12 Conference

text: Pac-12 Conference on yliopistourheilujärjestö NCAA:n I divisioonan konferenssi, jonka koulut ovat Yhdysvaltain länsirannikolta. Konferenssin nimi viittaa Tyyneenmereen ja jäsenkoulujen määrään.


title: Pac-12 Conference

text: Konferenssin juuret juontavat vuonna 1915 perustettuun Pacific Coast Conferenceen, jonka alkuperäisjäsenet California, Washington, Oregon ja Oregon State ovat myös nykyisen konferenssin jäseniä. PCC purettiin vuonna 1959 uuden Athletic Association of Western Universitiesin tieltä, joka tunnettiin sittemmin myös nimillä Pacific-8 Conference (1968–1978) ja Pacific-10 Conference (1978–2011). Vuonna 2011 konferenssi kasvoi 12 koulun laajuiseksi ja otti käyttöön nykyisen nimensä.


title: Pac-12 Conference

text: Konferenssi viittaa itseensä lisänimellä ”Conference of Champions”, sillä sen koulut ovat maan menestyneimpiä. UCLA, Stanford ja USC muodostavat selvän kärkikolmikon NCAA:n joukkuemestaruuksien määrässä, ja Stanford ja USC ovat kärjessä myös henkilökohtaisten mestaruuksien määrässä.


title: Pac-12 Conference

text: Konferenssi järjestää kilpailuja seuraavissa 14 lajissa:


title: Liikenne Valko-Venäjällä

text: Tämä artikkeli käsittelee Valko-Venäjän liikennettä ja liikenneverkkoja sekä liikkumista liikennevälineillä Valko-Venäjällä ja Valko-Venäjän rajojen yli. Erillisissä artikkeleissa käsitellään esimerkiksi Valko-Venäjän rautateitä ja listataan raja-asemia.


title: Liikenne Valko-Venäjällä

text: Valko-Venäjällä on varsin kattava ja runsaasti käytetty rautatieverkko. Rautatiet ovat Valko-Venäjän taloudessa ja liikennejärjestelmässä hyvin merkittävässä roolissa. Maan rahtisuoritteesta ja matkustajakilometreistä yli kolmannes syntyy junien avulla. Kaukojunaliikenteen rinnalla pääkaupunki Minskin lähistöllä - ulottuen tosiasiallisesti selvästi Minskin aluetta laajemmalle - toimii kattava sähkö- ja dieselvetureilla ajettava Minskin lähijunaliikenne (puhekielessä junat lyhennetään käyttöenergian perusteella joko muotoon tai ). Vastaavasti useimmilla suurista kaupungeista on oma paikallisjunaverkostonsa. Rataverkon kokonaispituus on 5 537 kilometriä , mistä 897 kilometriä on sähköistetty. Raideleveys on 1 520 millimetriä. Rautateitä operoi ja rataverkkoa ylläpitää Valko-Venäjän kansallinen rautatieyhtiö Belaruskaja Tšyhunka (БЧ).


title: Liikenne Valko-Venäjällä

text:
Valko-Venäjän Liikenne- ja tietoliikenneministeriön Belavtodor-osasto vastaa Valko-Venäjän maanteistä. Heidän mukaansa maassa on yhteensä 85 668 kilometriä maanteitä. Tästä kansallisiksi maanteiksi (valtatiet ja suurimmat kantatiet) luokiteltiin 15 476 kilometriä ja paikallisteiksi 70 192 kilometriä. Kaikki kansalliset tiet on päällystetty, sen sijaan paikallisteistä 11 402 kilometriä on vielä maapohjaisia. Toisen (yhdysvaltalaisen) lähteen mukaan Valko-Venäjän maanteiden kokonaispituus oli vuonna 2005 yhteensä 94 797 kilometriä. Tästä 84 028 kilometriä on päällystettyä tietä ja 10 769 km hiekkatietä.
Käytännössä suurimmat valtatiet - kuten eurooppatiet (, , , , ) ja muut Valko-Venäjän valtatiet (M1-M12) - ovat pääsääntöisesti hyvässä kunnossa. Enemmistö kantateistäkin on vähintään kohtalaisessa kunnossa, etenkin pääkaupungin Minskin lähistöllä. Pienemmillä teillä samoin kuin kaupunkien syrjäisillä kaduilla ja kylien sivuteillä päällysteen laatu ja tien kuoppaisuus vaihtelee enemmän.


title: Liikenne Valko-Venäjällä

text: Valko-Venäjän valtiolla oli aiemmin monopoli liikennepolttoaineiden valmistuksessa, mutta nyttemmin ainakin joillain venäläisyrityksillä (Gazprom Neft) on jalostamokapasiteettia Valko-Venäjällä. Huoltamoketjuista suurimpia ovat valkovenäläinen Belorusneft (Belneftehim-konerni) ja venäläinen Lukoil. Huoltamoilla myydään yleensä lyijytöntä 80, 92 ja 95 oktaanista bensaa sekä dieseliä. Oktaaniluvultaan korkeampaa 98-oktaanista bensaa myydään silti joillain asemilla (mm. Gasprom Neftin asemilta).


title: Liikenne Valko-Venäjällä

text: Maan ajoneuvokanta on asukasmäärään nähden suppeahko, joten maantiet ovat usein väljiä. Kaupunkisuunnittelussa ei toisaalta olla huomioitu vähitellen kasvavan autokannan aiheuttamaa asukaspysäköintitarvetta kunnolla. Tieliikenteen onnettomuustilastoissa Valko-Venäjä edustaa silti kohtalaista itäeurooppalaista tasoa. Unescon tilastojen mukaan kuolemaanjohtavia liikenneonnettomuuksia tapahtuu väestöön verrattuna selvästi naapurimaita Liettuaa, Latviaa ja Venäjää vähemmän. Erityisesti kevyen liikenteen uhreja saadaan ja pimeän ajan onnettomuuksia sattuu silti selvästi Pohjoismaiden tasoa runsaammin. Turvavöitä ja heijastimia käytetään varsin vähän, mikä osaltaan lisää onnettomuuksia. Myös rautateiden tasoristeyksiä on runsaasti.Junien ohella linja-autot ja linja- eli reittitaksit ("maršrutkat", ) ovat keskeinen osa Valko-Venäjän julkista liikennettä sekä kaupunkien sisäisessä että kaupunkien välisessä liikenteessä. Esimerkiksi Minskin keskeisiltä linja-autoasemilta (Keskusasema Minskin keskusrautatieaseman vieressä, Moskovan linja-autoasema ja Itäinen linja-autoasema) lähtee kymmeniä säännöllisesti operoivia busseja ja maršrutkoja eri puolille Valko-Venäjää. Vastaavasti eri maakunnissa tai kaupungeissa on oma ympäröivän alueen reittiverkostonsa.


title: Liikenne Valko-Venäjällä

text: Pikavuoron busseilla ajetaan myös kansainvälisiä linja-autoreittejä. Esimerkiksi Minskiin pääsee vaikka Tallinnasta, Pärnusta, Riiasta, Daugavpilsistä, Vilnasta, Kaunasista, Varsovasta, Kiovasta, Pietarista, Pihkovasta tai Moskovasta myös bussilla. Kesällä 2011 bussilippu Tallinnasta Minskiin maksoi noin 35 euroa. Tunnettuja kansainvälisen pikavuoroliikenteen operoijia Baltiassa, Valko-Venäjällä ja Puolassa on Ecolines.


title: Liikenne Valko-Venäjällä

text: Autolla tai muulla yksityisellä ajoneuvolla rajaa ylitettäessä:


title: Liikenne Valko-Venäjällä

text: Poistuttaessa samaan valtioon kuin mistä maahantulo tapahtui, ei yksityisen ajoneuvon käytöstä peritä yleistä tienkäyttömaksua. Jos kuitenkin kuljetaan Valko-Venäjän läpi ja poistutaan maasta toiseen valtioon kuin mistä maahan saavuttiin, matkailu tulkitaan kauttakulkuliikenteeksi. Tällöin on maksettava Valko-Venäjällä viipymisen kestosta riippuva korvaus maan tieverkon käytöstä.


title: Liikenne Valko-Venäjällä

text: Saavuttaessa matkustajana maahan linja-autolla, junalla tai lentokoneella prosessi on edellä olevaa yksinkertaisempi. Mikäli matkatavaran arvo on alle 1 500 EUR eikä muuta tullattavaa ole (eikä rahaa ja matkashekkejä ole yhteensä yli 3 000 USD arvosta), matkustaja voi kulkea tullissa vihreää linjaa pitkin. Tällöinkin pitää täyttää maahantulolomake ja tarvittaessa hankkia terveysvakuutus. Näiden ja viisumilla varustetun passin kanssa voi mennä passintarkastuspisteeseen. Aiemmin Minskin kansallisen lentoaseman kautta maahan saapuessa Suomen kansalainen pystyi hankkimaan myös viisumin, mutta Valko-Venäjän perustettua suurlähetystön Suomeen 2012 tämä käytäntö poistui (viisumi hankittava etukäteen) tai muuttui huomattavasti kalliimmaksi.


title: Liikenne Valko-Venäjällä

text: Pääkaupunki Minskissä on hyvin toimiva, kaksilinjainen metroverkko. Myös bussireitistö on kattava: toista sataa bussireittiä (linjanumerot 1-589) ja yli viisikymmentä johdinbussireittiä (trollikkalinjat 1-65). Raitiovaunureittejä on kahdeksan (linjat 1-7 ja 11).


title: Liikenne Valko-Venäjällä

text: Julkisella liikenteen käyttäminen on matkailijalle edullista; maaliskuussa 2010 kertalippu maksoi etukäteen ostettuna 700 BYR tai kuljettajalta ostettuna 750 BYR (eli alle 0.20 EUR); pikabussivuoroihin 1100 BYR.


title: Liikenne Valko-Venäjällä

text: Kaupalliselle vesiliikenteelle sopivia jokiväyliä on noin 2500 km. Pienemmille aluksille maan jokiverkko tarjoaa paljon tätä kattavamman väylästön.


title: Liikenne Valko-Venäjällä

text: Liikenteellistä merkitystä on seuraavilla Valko-Venäjällä joilla: Dnepr, Berezina, Sož, Pripet, Väinäjoki, Nieman ja Muhavetš. Myös Dnepr–Bug-kanavaa pitkin pääsee proomulla Brestistä Pinskiin ja Dneprille, mutta yhteys länteen Puolan puolelle Veikselin Bug-haaran kautta ei vielä ole navigoitavassa kunnossa ammattiliikenteelle. Jokisatamista on syytä mainita ainakin:


title: Liikenne Valko-Venäjällä

text: Valko-Venäjällä on yhteensä 67 lentokenttää, joista 35 on päällystettyä. Tunnetuimmat lentoasemat ovat Minskin kansallinen lentoasema (Minsk-2), Minskin (vanha) lentoasema (Minsk-1), Homelin lentoasema ja Hrodnan lentoasema. Nämä ovat samalla kansainvälisen matkustajaliikenteen kenttiä. Vuoden 2010 alussa näiltä kentiltä lähti vähintään yksi ulkomaan reittiliikenteen lento viikoittain. Lisäksi Brestissä, Mahiljoussa ja Vitsebskissä on maakunnallinen lentokenttä.


title: Liikenne Valko-Venäjällä

text: Valkovenäläisistä lentoyhtiöistä matkustajaliikennettä harjoittavat valtion omistamat Belavia ja Gomelavia. Rahtiliikenteessä toimii lisäksi valtiollinen TransAVIAexport Airlines. Muita valkovenäläisiä lentoyhtiöitä ovat esimerkiksi Hrodnan lentoasemalta operoiva valtiollinen Aviakompania Grodno.


title: Liikenne Valko-Venäjällä

text: Valko-Venäjä on merkittävä hiilivetyjen kauttakulkumaa Keski-Euroopan maiden kuten Puolan ja Saksan energianhuollolle. Energiavarmuus on yksi Euroopan unionin ja Valko-Venäjän välisistä yhteistyöalueista itäinen kumppanuus -politiikkaan kuuluen. Valko-Venäjällä kulki vuonna 2013 maakaasun siirtoputkistoa yhteensä 5 386 kilometriä; näitä operoi venäläisen Gazprom-konsernin tytäryhtiö Gazprom Transgaz Belarus (aiemmin Valko-Venäjän valtion Beltransgaz). Öljynputkistojen pituus on amerikkalaislähteen mukaan 1 589 kilometriä ja öljynjalostustuotteiden siirtoputkistoa on 1 730 kilometriä. Valko-Venäjän öljyputkiyhtiöistä merkittävin on maan eteläosien läpi kulkevasta öljyputkistosta vastaava Gomeltransneft Družba.


title: Andrej Šporn

text: Andrej Šporn (s. 1. joulukuuta 1981 Kranj, Slovenian ST) on slovenialainen alppihiihtäjä.


title: Andrej Šporn

text: Šporn on kilpaillut maailmancupissa joulukuusta 2001 lähtien. Ensimmäiset maailmancup-pisteensä hän sai oltuaan 20:s Flachaun pujottelussa tammikuussa 2004. Kymmenen parhaan joukkoon hän sijoittui ensimmäisen kerran viikkoa myöhemmin oltuaan kuudes Chamonix'n alppiyhdistetyn kilpailussa. Ensimmäisen palkintokorokepaikkansa hän saavutti oltuaan toinen Kitzbühelin syöksylaskussa 23. tammikuuta 2010. Ennen tätä hän oli ollut syöksylaskun maailmancup-kilpailussa parhaimmillaan kolmastoista. Alppiyhdistetyssä hän on ollut parhaimmillaan viides ja pujottelussa kahdeksas.


title: Andrej Šporn

text: Šporn sijoittui Torinon olympialaisissa 2006 supersuurpujottelussa 15:nneksi. Åren MM-kilpailuissa 2007 hän oli syöksylaskussa 19:s. Garmisch-Partenkirchenin MM-kilpailuissa 2011 hän oli supersuurpujottelussa 20:s ja syöksylaskussa kuudes. Schladmingin MM-kilpailuissa 2013 hän sijoittui syöksylaskussa 11:nneksi.


title: Andrej Šporn

text: Universiadeissa Šporn on saanut kultaa pujottelussa Zakopanessa 2001, hopeaa syöksylaskussa Tarvisiossa 2003 ja pronssia pujottelussa Innsbruckissa 2005. Pujottelun Euroopan cupin kokonaispisteissä hän sijoittui kolmanneksi kaudella 2002–2003.


title: Hechingen

text: Hechingen on kaupunki Baden-Württembergin osavaltiossa, eteläisessä Saksassa. Se sijaitsee osavaltionsa eteläosassa Schwäbische Albin ylängöllä Stuttgartin ja Bodenjärven välillä. Kaupunki kuuluu Tübingenin hallintopiiriin ja Zollernalbkreisin piirikuntaan. Se on piirikuntansa suurin kaupunki noin 18 500 asukkaallaan. Näihin kuuluvat esimerkiksi:¹ Recensament


title: Alameda High School

text: Alameda High School on julkinen koulu Alamedan kaupungissa Alamedan piirikunnassa, Kaliforniassa. Koulussa opiskelevat vuosiluokat 9-12. Se perustettiin vuonna 1874. Koululla on noin 1 900 oppilasta. Sen tunnusvärit ovat kulta ja valkoinen, sekä epävirallisesti musta. Koulun nykyinen rehtori on Michael Janvier.


title: Alameda High School

text: 5. marraskuuta 2009 koulun oppilaat pitivät yhdessä Encinal High Schoolin kanssa ulosmarssin, jolla he vastustivat Kalifornian kuvernöörin Arnold Schwarzeneggerin kaavailemaa budjettileikkausta.


title: Humboldtin merivirta

text: Humboldtin merivirta eli Perunvirta on kylmä, vähäsuolainen merivirta, joka kulkee etelästä pohjoiseen pitkin Etelä-Amerikan länsirannikkoa. Se on nimetty Alexander von Humboldtin mukaan.


title: Humboldtin merivirta

text: Merivirta saa aikaan voimakasta kumpuamista, joka nostaa pintaveteen planktonia ruokkivia ravinteita. Plankton puolestaan toimii ravinnon lähteenä monille kaloille, linnuille ja merinisäkkäille.


title: Humboldtin merivirta

text: El Niño -ilmiö vaikuttaa merkittävästi Humboldtin merivirran vuosittaiseen vaihteluun.


title: Maria Drockila

text: Maria Drockila (s. Kotka) on suomalainen yrittäjä ja missi. Hänet valittiin vuoden 1997 Miss Suomi -kilpailun toiseksi perintöprinsessaksi, mutta hän luopui perintöprinsessan tittelistään muutama kuukausi myöhemmin, kun Spede Pasanen teki hänestä Spede-yhtiöiden toimitusjohtajan. Vuonna 1998 hän perusti oman yrityksen, kynttilöitä valmistavan Maria Drockila Oy:n. Maria Drockila valittiin Suomessa vuoden nuoreksi yrittäjäksi vuonna 2006.


title: Maria Drockila

text: Drockila oli vuosina 2004–2011 naimisissa Perheyritysten liiton puheenjohtajana toimineen Janne Timosen kanssa. Heillä on vuonna 2007 syntynyt tytär.


title: Maria Drockila

text: Drockila nimitettiin vuonna 1997 Spede-yhtiöiden toimitusjohtajaksi. Yleisesti uskottiin Pasasen ja Drockilan seurustelevan. Pasanen oli vuosien 1998–1999 aikana lainannut Drockilalle yhteensä 1 850 000 markkaa 30 vuoden laina-ajalla ilman korkoa. Pasasen 26. heinäkuuta 2000 laatiman testamentin mukaan Drockila saa velat anteeksi siten, että ne mitätöityvät ja raukeavat lopullisesti ja mitätöinnistä seuraava perintövero on maksettava kuolinpesän varoista. Speden tytär Pirre ja Drockila riitelivät perintöveron maksamisesta ja 220 000 markasta, jotka Spede lainasi vielä Drockilalle testamentin teon jälkeen. He saivat riitansa sovittua ennen oikeudenkäyntiä.


title: Maria Drockila

text: Vuonna 2012 Drockila sävelsi yhdessä serkkunsa Sofia Kososen kanssa kappaleen "Road of Light", jonka tuotto lahjoitettiin hyväntekeväisyyteen. Singlestä otettiin 10 000 kappaleen painos ja sitä myytiin Drockilan kynttilöiden myyntipisteissä.


title: Maria Drockila

text: Drockila osallistui ja voitti televisiosarja "Diilin" kauden 2013 kilpailun. Tuolloin julkisuuden henkilöt kilpailivat Hjallis Harkimon johdolla.


title: John Connolly (muusikko)

text: John Connolly (s. 21. lokakuuta 1968 Atlanta, Georgia) on yhdysvaltalainen kitaristi. Hän soittaa Sevendust-rockyhtyeessä. Hänet tunnetaan myös Piece Dogs -yhtyeen entisenä rumpalina.


title: Huascaránin kansallispuisto

text: Huascaránin kansallispuisto on luonnonsuojelualue Perussa, Andien vuoristossa Ancashin alueella. Siellä elää monia harvinaisia lintu- ja nisäkäslajeja. Perun korkein vuori Huascarán (6 768 metriä) sijaitsee puiston alueella.


title: Huascaránin kansallispuisto

text: Vuorten rinteillä ja laaksoissa on seitsemän erilaista mikroilmastotyyppiä, joista on tunnistettu ainakin 779 kasvilajia. Puiston harvinaisiin nisäkäslajeihin kuuluvat pampakissa, andienkissa, silmälasikarhu, andienhirvi ja vikunja. Lintulajeja ovat andienkondori, koskisorsa ("Merganetta armata") ja tinameihin kuuluva punantinami ("Tinamotis pentlandii").


title: Huascaránin kansallispuisto

text: Puisto on ollut Unescon maailmanperintökohde vuodesta 1985.


title: Lucky Girl

text: Lucky Girl on ensimmäisiä Suomessa rakennettuja 8mR-klassisia purjeveneitä. William Fife III:n suunnittelema vene rakennettiin 1909-10 Turun Veneveistämöllä. Veneen tilasi pursiseura NJK arpaveneeksi vaudittaakseen uuden juuri hyväksytyn kansainvälisen R-mittasäännön mukaan rakennettavien veneiden yleistymistä Suomessa. Arpaveneen voittaja oli koulutyttö Lucy Tallberg. Veneen lunastivat Lucyn isä Gunnar Tallberg ja setä Bertil Tallberg.


title: Lucky Girl

text: Lucky Girl oli alusta lähtien menestyksellinen kilparadoilla. Vuonna 1910 se voitti Magdalena-pokaalin ja vuonna 1912 pronssia Tukholman kesäolympialaisissa. Suomen olympiahistorian ensimmäisen pronssin purjehti seuraava miehistö:Vene katosi toisen maailmansodan jälkeen tietymättömiin mutta löytyi vuonna 1997 Ruotsista jossa se oli asuntovenekäytössä. Vene entisöitiin alkuperäiseen muotoonsa Fife-veneiden kunnostuksiin erikoistuneella Fairlie Restorationsin telakalla. Entisöinti valmistui vuonna 2008. Tätänykyä vene purjehtii Genevenjärvellä yhdessä mm. Suomessa rakennetun toisen kahveli-kasin, eli Edithin kanssa.


title: Ateismin sietämätön keveys

text: Ateismin sietämätön keveys: Jumalankieltämisen heikoista perusteista on Timo Eskolan kirja, jonka on julkaissut Uusi Tie vuonna 2009. Kirjan pääväittämänä on, että länsimainen ateismi on älyllisesti niin heikosti perusteltu, ”että kun siihen perehtyy, älyllisesti rehellinen ihminen ei voi nykyään kannattaa montakaan sen väittämistä”.


title: Ateismin sietämätön keveys

text: Kirjan mukaan ”uusateismin” eettinen ongelma syntyy sen materialismista:


title: Manún kansallispuisto

text: Manún kansallispuisto on luonnonsuojelualue Perussa Cuscon alueella. Se on Perun laajin kansallispuisto, pinta-alataan 15 328 km². Puistossa on useita kasvillisuusvyöhykkeitä, sillä se ulottuu Amazonin varrelta puurajan yläpuolisille ruohoniityille Andien ylärinteille.


title: Manún kansallispuisto

text: Manún alueella tavataan yli tuhat lintulajia, yli 200 nisäkäslajia joiden joukossa on 13 apinalajia, ja arviolta 15 000 kukkivaa kasvilajia.


title: Manún kansallispuisto

text: Alueella elää Amerikan suurin kotkalaji harpyija, suurikokoinen haikara jabiru, ja vaaleanpunainen ruusukapustahaikara. Jokivarsilla tavataan myskisorsa, ja amazonianhanhi ("Neochen jubata") sekä Perun kansallislintuna pidetty tuliharjakotinga. Nisäkäslajeihin kuuluvat mustahämähäkkiapina ja harmaavilla-apina eli humboldtinvilla-apina ("Lagothrix lagotricha"), jättiläissaukko, jaguaari, oselotti, silmälasikarhu ja andienhirvi.


title: Manún kansallispuisto

text: Puisto on Unescon maailmanperintökohde vuodesta 1987.


title: Helpus

text: Helpus oli helsinkiläinen rap-yhtye, jonka muodostivat MC:t Ezra ja Tikku, sekä livebändi, johon kuului Omar, Johannes, Jere "DJ Illuusiopoika", Lassi sekä JiiPee.


title: Helpus

text: Helpus perustettiin Länsi-Pasilassa vuonna 1999. Aluksi sen muodostivat DJ Illuusiopoika, Mestari Tikku sekä Mc Emci. Ensimmäinen kokoonpano nauhoitti vain yhden kappaleen, "Testi 1", jonka jälkeen Mc Emci jätti yhtyeen.


title: Helpus

text: Tikku ja DJ Illuusiopoika nauhoittivat 7 kappaleen demon nimeltä "Tha First Demo", jota painettiin kaksi kappaletta. Yhtye halusi kokeilla miten hip hop onnistuu livebändin kanssa, niinpä yhtyeeseen liittyi Johannes (piano), Omar (basso) sekä Sampsa (kitara). Illuusiopoika soitti rumpuja, lisäksi Tikku pyysi mukaan toisen MC:n, Elmiz-E:n. Tämäkin kokoonpano nauhoitti vain yhden kappaleen, "Olen Robin".


title: Helpus

text: Vuonna 2000 Helpus jatkoi nelihenkisenä: Omar, Johannes, Illuusiopoika ja Tikku. Kesällä 2000 julkaistiin yhtyeen ensimmäinen levy, "Testi". Levyä painettiin noin 60 kappaletta. Loppuvuodesta 2000 JayPee tuli bassoon ja Omar siirtyi kitaraan.


title: Helpus

text: Kesällä 2001 julkaistiin yhtyeen toinen levy, "Teille". Levyä painettiin 200 kappaletta. Tuolloin Profeettana tunnettu Ezra otettiin mukaan keikoille tuplaamaan Tikkua ja niin hänestäkin tuli Helpuksen jäsen.


title: Helpus

text: Lokakuussa 2002 julkaistiin yhtyeen kolmas levy, "Helpus".


title: Helpus

text: Helpus liittyi Rockin da Northiin vuonna 2003 ja julkaisi Kingsize-levy-yhtiön kautta neljännen albuminsa "Huomenna". Helpus oli mukana vuonna 2004 julkaistulla Royal Familyn "Pyöreän pöydän ritarit" -albumilla.


title: Virginia (Minnesota)

text: Virginia on kaupunki Yhdysvalloissa, Minnesotan osavaltiossa, St. Louisin piirikunnassa. Vuonna 2000 kaupungissa arvioitiin olevan hieman yli 9 000 asukasta. Kaupunki sijaitsee noin 100 km:n päässä Duluthista pohjoiseen


title: Virginia (Minnesota)

text: Alueen alkuperäinen Ojibve-heimon mukainen nimi oli "Qeechaquepagem", joka vapaasti käännettynä tarkoittaa "Pohjoisen lintujen järvi". Kaivoslöytöjen seurauksena alueelle asettui asumaan alkuperäisväestön lisäksi myös siirtolaisia vuonna 1890 ja pian sen jälkeen Virginiasta tuli Minnesotan yksi ensimmäisistä kaupungeista.


title: Virginia (Minnesota)

text: Kaupungin pääelinkeinot kaivostoiminnan ohella ovat puunjalostus sekä turismi. Yksi turistikohteista on The Laurentian Divide, jossa voi nähdä vesien jakautumista eri ilmansuuntiin.


title: Virginia (Minnesota)

text: Virginia oli myös pohjoismaalaisten maahanmuuttajien suosima maalaispaikkakunta, joka on vahvasti näkyvissä edelleen alueen demografiassa. Alueen kokonaisväestöstä on suomalaisia 21,4 %, norjalaisia 9,9 % ja ruotsalaisia 7,8 %. Kaupungissa puhutaan 35 eri kieltä, joista eniten suomea, norjaa ja ruotsia. Suomalaisena ystävyyskaupunkina on ollut 1970-luvulta lähtien Seinäjoki.


title: Norbert Meier

text: Norbert Meier (s. 20. syyskuuta 1958) on saksalainen jalkapallovalmentaja ja entinen keskikenttäpelaaja.


title: Norbert Meier

text: Meier aloitti ammattilaisuransa SV Werder Bremenissä 1980. Hän edusti seuraa suurimman osan urastaan pelaten 242 Bundesliigaottelussa. Meier oli kaudella 1987/88 voittamassa mestaruutta ja lisäksi kolmea hopeaa 1980-luvulla. Hän pelasi hyökkäävänä keskikenttäpelaajana ja oli Otto Rehhagelin ryhmittelyssä tärkeässä roolissa yhdessä Rudi Völlerin, Thomas Schaafin, Uwe Reindersin ja Klaus Fichtelin kanssa.


title: Norbert Meier

text: Tammikuussa 1990 Meier jätti Werder Bremenin ja siirtyi Borussia Mönchengladbachiin. Hän edusti seuraa kaksi kautta päättäen uransa 1992.


title: Norbert Meier

text: Saksan maajoukkueessa Meier pelasi vuosina 1982–85 yhteensä 16 maaottelussa. Hän oli mukana EM-kisoissa 1984 Saksan jäädessä lohkovaiheeseen.Valmennusuransa Meier aloitti marraskuussa 1997 Borussia Mönchengladbachin päävalmentajana. Debyyttipesti jäi varsin lyhyeksi, sillä Meier ei onnistunut nostamaan Gladbachia pois Bundesliigan putoamiskamppailusta ja sai potkut jo maaliskuun lopussa 1998.


title: Norbert Meier

text: Gladbach-pestinsä jälkeen Meier toimi seuran organisaatiossa amatöörijoukkueen valmentajana kunnes siirtyi tammikuussa 2003 MSV Duisburgin päävalmentajaksi. Meier luotsasi seuran kaudella 2004/05 2. Bundesliigan hopealle ja nousuun pääsarjaan. Pesti päättyi kuitenkin dramaattisten vaiheiden jälkeen joulukuussa 2005. Meier tulistui Albert Streitille ottelussa 1. FC Kölniä vastaan. Yhteenoton seurauksena Meier kaatui maahan ja Streit ajettiin ulos kentältä. Myöhemmin tv-kuva paljasti ettei Streit lyönyt Meieria, vaan tämä näytteli tilanteessa. Saksan jalkapalloliitto langetti hänelle tapauksesta kolmen kuukauden toimitsijakiellon ja hänen pestinsä Duisburgissa sai ikävän päätöksen.


title: Norbert Meier

text: Syyskuussa 2006 meier palasi valmennustehtäviin siirtyen Dynamo Dresdenin päävalmentajaksi. Hän valmensi seuran ensimmäisellä kaudellaan Regionalligassa sijalle seitsemän. Hän sai potkut syyskuussa 2007 kauden alettua vaisusti.


title: Norbert Meier

text: Tammikuussa 2008 Meier siirtyi Fortuna Düsseldorfin päävalmentajaksi. Hänen johdollaan seura sijoittui kauden päätteeksi Regionalligan kolmanneksi. Seuraavalla kaudella Meier johdatti Fortunan komeasti uuden 3. Ligan kakkoseksi ja seura varmisti nousunsa 2. Bundesliigaan. Kausi 2009/10 sujui loistavasti ja Fortuna taisteli noususta Bundesliigaan, mutta joutui lopulta tyytymään neljänteen sijaan. Seuraava kausi oli heikompi ja Fortuna jäi sarjassa seitsemänneksi. Lopulta Meier onnistui kaudella 2011/12 nostamaan Fortunan 20 vuoden tauon jälkeen pääsarjaan, kun seura voitti nousukarsinnoissa Hertha Berliinin yhteismaalein 4–3. Toinen osaottelu Fortunan kotikentällä päättyi kaaokseen kannattajien rynnättyä kentälle ennen ottelun loppua.


title: Norbert Meier

text: Fortunan visiitti pääsarjatasolla jäi yhteen kauteen. Syyskaudella hyvin pelanneen Fortunan ote lipsui keväällä pahasti, eikä Meier onnistunut lopulta kääntämään seuran kurssia. Putoamisen jälkeen seurajohto erotti Meierin.


title: Norbert Meier

text: Helmikuun lopulla 2014 Meierista tuli 2. Bundesliigan putoamiskamppailuun vajonneen DSC Arminia Bielefeldin päävalmentaja. Valmentajavaihdos ei Arminiaa pelastanut, vaan seura putosi 3. Ligaan. Meier kuitenkin jatkoi päävalmentajana ja kaudella 2014/15 hän johdatti seuran 3. Ligan mestariksi. Kauden 2015/16 ensimmäisellä puolikkaalla Meier luotsasi Arminiaa 2. Bundesliigassa kohtuullisella menestyksellä. Syyskauden 12 tasapeliä verottivat pistesaalista ja joukkue lähti talvitauolle kahdentenatoista, seitsemän pistettä putoamisviivan yläpuolella. Seurajohtoa tulokset tyydyttivät ja tammikuussa 2016 Arminia teki Meierin kanssav kesään 2017 ulottuvan jatkosopimuksen. Arminia päätti lopulta kautensa 2. Bundesliigassa sijalle 12. Kauden jälkeen Meier jätti seuran ja siirtyi Bundesliigaassa pelanneen SV Darmstadt 98:n päävalmentajaksi kaksivuotisella sopimuksella.


title: Norbert Meier

text: Darmstadtin kausi ei sujunut odotuksien mukaisesti, vaan joukkue vajosi Meierin alaisuudessa Bundesliigan häntäpäähän. Seurajohto erotti Meierin ja urheilutoimenjohtaja Holger Fachin tehtävistään joulukuun alussa 2016, kun Darmstadt oli liigassa sijalla 16. Meierin ei kuitenkaan tarvinnut olla kauaa työttömänä, sillä jo tammikuun alussa 2017 hän aloitti 2. Bundesliigan keskikastissa majailleen FC Kaiserslauternin päävalmentajana. Kaiserslauternin sijoitus ei kohentunut Meierin alaisuudessa, vaan seura päätyi sijalle 13 ja säilytti sarjapaikkansa viiden pisteen erolla. Kausi 2017/18 lähti myös liikkeelle alavireisesti, eikä joukkue voittanut yhtään kahdeksasta pelaamastaan sarjaottelusta Meierin alaisuudessa. Valmentajan kohtaloksi koitui lopulta 0–2 kotitappio FC Erzgebirge Auelle 19. syyskuuta 2017. Ottelun jälkeen Meier sai potkut tehtävistään.


title: Apollo 440

text: Apollo 440 (Tunnetaan myös nimillä Apollo Four Forty ja @440) on vuonna 1990 perustettu brittiläinen yhtye. Yhtye on tähän mennessä tehnyt neljä albumia. Apollolla oli levytyssopimus Sony BMG:n kanssa vuodesta 1993 vuoteen 2004. Nykyisin yhtye on Epic Recordsin listoilla.


title: Apollo 440

text: Apollo 440 on tehnyt musiikkia myös useisiin elokuviin ja videopeleihin, kuten "S.W.A.T.", "Puhallettu 60 sekunnissa" ja "Gran Turismo". Suomessa yhtye on tullut tunnetuksi muun muassa esiintymisestään Provinssirockissa vuonna 1997.


title: Kija

text: Kija () on Obin vesistöön kuuluvan Tšulymin sivujoki Kemerovon ja Tomskin alueilla Venäjällä. Se saa alkunsa Kuznetski Alataun itärinteiltä ja virtaa kohti luodetta. Joen pituus on 548 kilometriä ja valuma-alueen laajuus 32 200 neliökilometriä. Tärkeimmät sivujoet ovat Tjažin, Tšet, Kožuh ja Antibes.


title: Adjektiivitarina

text: Adjektiivitarina on seuraleikki, jossa leikkijät lisäävät etukäteen kirjoitettuun tarinaan adjektiivit tarinaa tuntematta. On olemassa myös substantiivi- ja verbitarinoita, jotka tehdään samalla periaatteella.


title: Adjektiivitarina

text: Ensin pitää tehdä tai hankkia tarina, josta jätetään adjektiivit pois. Sitten tarinan kirjoittaja kysyy muilta ihmisiltä adjektiiveja, taivuttaa ne oikeaan muotoon ja lisää tarinaan tyhjille paikoille. Kun kaikki paikat on täytetty, tarina luetaan ääneen.


title: Adjektiivitarina

text: Liisalla oli _______ synttärit. Hän täytti 18 ________ vuotta. Liisan _______ äiti oli ostanut hänelle ________ lautapelin, jota voi pelata _________ kavereiden kanssa. Liisan ________ isoäiti, Margaretta, oli ostanut Liisalle paljon ________ kukkia, koska ei tiennyt mistä _________ lapsenlapsensa piti.


title: Adjektiivitarina

text: Liisalla oli märät synttärit. Hän täytti 18 rumaa vuotta. Liisan hauska äiti oli ostanut hänelle pienen lautapelin, jota voi pelata ruudullisten kavereiden kanssa. Liisan nuori isoäiti, Margaretta, oli ostanut Liisalle paljon iloisia kukkia, koska ei tiennyt mistä vihainen lapsenlapsensa piti.


title: Mercedes-Benz Citaro

text: Mercedes-Benz Citaro on saksalaisen Mercedes-Benzin valmistama kaupunkilinja-auto. Citaron pituudet vaihtelevat 10,50 metrin (kaupunkibussi) ja 17,94 metrin (nivelbussi) välillä.


title: Mercedes-Benz Citaro

text: Citaron dieselmoottoreissa käytetään BlueTec SCR -dieselteknologiaa, ja se on saatavilla myös hybridimoottorilla varustettuna.


title: Tšet

text: Tšet () on Obin vesistöön kuuluvan Kijan sivujoki Tomskin alueella ja Krasnojarskin aluepiirissä Venäjällä. Se virtaa Länsi-Siperian alangolla kohti länttä. Joen pituus on 432 kilometriä ja valuma-alueen laajuus 14 300 neliökilometriä.


title: Seis Po’ Meia Dúzia

text:
Seis Po’ Meia Dúzia on portugalilainen, Madeiralla toimiva lauluyhtye. Kuuden jäsenen yhtyeen musiikkityyli on sekoitus madeiralaista kansanmusiikkia ja portugalilaista nykymusiikkia.
__notoc__
Seis Po’ Meia Dúzia on valittu ehdokkaaksi Portugalin euroviisuedustajaksi vuonna 2010. Edustaja valitaan kansainvälisellä Internet-äänestyksellä.


title: Tšitškajul

text: Tšitškajul () on Obin vesistöön kuuluvan Tšulymin sivujoki Tomskin alueella Venäjällä. Se virtaa Tšulymin tasangolla kohti länttä. Joen pituus on 450 kilometriä ja valuma-alueen laajuus 6 150 neliökilometriä. Tšitškajul on liikennöintikelpoinen 192 kilometrin matkalla.


title: Ulujul

text: Ulujul () on Obin vesistöön kuuluvan Tšulymin sivujoki Tomskin alueella Venäjällä. Se virtaa kohti länttä Länsi-Siperian alangon kaakkoisosassa. Joen pituus on 411 kilometriä ja valuma-alueen laajuus 8 450 neliökilometriä.


title: Rush Centerin rautatieasema

text: Rush Centerin rautatieasema on rautatieliikennepaikka Rush Centerin kaupungissa Kansasissa, Yhdysvalloissa. Liikennepaikka sijaitsee kaupungin länsilaidalla Kansas and Oklahoma Railroadin omistaman rataosan Great Bend – Scott City varrella. Liikennepaikalla on ainoastaan tavaraliikennettä.


title: Rush Centerin rautatieasema

text: Atchison, Topeka and Santa Fe Railwayn rakennuttama pieni asemarakennus on myyty yksityiselle henkilölle varastotilaksi. Rakennus on siirretty ennen vuotta 1990 vähän matkan päähän alkuperäiseltä paikaltaan. AT&SF remontoi rakennusta 1950-luvulla lisäämällä siihen asbestivuorauksen.


title: Lara (vene)

text: Lara (FIN-10) on Suomeen Suomessa 1998 Kanadasta tuotu klassinen 8mR-purjevene. Sherman Hoyt:n suunnittelema vene rakennettiin 1929 Henry B. Nevinsin telakalla. Vene on ns. toisen säännön kasi joka kuuluu suomalaisten kärkinelikkoon rankinglistalla. Vene kuuluu HSS:n kasilaivueeseen.


title: Längelmäveden reitti

text: Längelmäveden reitti on Kokemäenjoen vesistöön kuuluva järvireitti Hämeessä Pirkanmaalla Suomessa. Se yhtyy Vanajaveden reittiin Valkeakoskella ja siihen yhtyy kaakosta Hauhon reitti.


title: Längelmäveden reitti

text: Järvireitin keskusjärvenä on Längelmävesi, johon laskee Vesijärvi. Längelmävedestä vedet virtaavat Kaivannon kanavan kautta Roineeseen, ja tästä edelleen Mallasveteen, johon laskee Kostianvirtaa pitkin myös Pälkänevesi sekä kaakosta Hauhon reitin vedet. Itse Mallasvesi laskee Valkeakosken kautta Vanajaveteen.


title: Längelmäveden reitti

text: Reitin keskiosan järvien Längelmäveden, Roineen, Vesijärven ja pälkäneveden virtaussuhteet ovat muuttuneet historiallisella ajalla osin luonnonvoimien, osin ihmisen toiminnan vaikutuksesta. Alun perin vuoteen 1604 Längelmävesi, Vesijärvi ja pääosa Pälkäneveden vesistä laski Sarsanvirran kautta Roineeseen osan Pälkäneveden vesistä laskiessa vähäisen Hykiänkosken kautta Mallasveteen. Vuonna 1604 Hykiänkosken paikalle syntyi veden uurtamana suurempi uoma, Kostianvirta ja tämän tuloksena Sarsanvirta kuivui. Entisen salmen paikalle Längelmä- ja Pälkänevesien välille muodostui Iharinkoski, jota pitkin Vesijärven ja Längelmäveden vedet alkoivat virrata Pälkäneveteen ja täältä edelleen Kostianvirran kautta Mallasveteen. Tämän jälkeen virtaussuhteet muuttuivat vielä vuonna 1830, kun Roineen ja Längelmäveden välisen Kaivannon kannaksen poikki silloin rakennetun Kaivannon kanavan sulut murtuivat ja Längelmäveden pinta laski nopeasti Roineen tasoon. Samalla Iharinkoski Längelmäveden ja Pälkäneveden välillä kuivui. Näin Kaivannon kanavasta tuli Längelmäveden lasku-uoma, mutta Kostianvirta säilyi edelleen Pälkäneveden lasku-uomana. Vuonna 2014 Längelmäveden ja Pälkäneveden välille syntyi kapea yhteys, kun Iharinkosken uomassa ollut kannas poistettiin.


title: Längelmäveden reitti

text: Järvenlaskujen ja riistäytymisien tuloksena Längelmäveden reitin järvistä ovat nykyään samassa tasossa reitin keskusjärvi Längelmävesi, siihen laskeva Koljonselkä, Längelmäveden alapuoliset Roine ja Mallasvesi, Mallasveteen Kostianvirran kautta laskeva Pälkänevesi ja edelleen Mallasveteen Pinteleen kautta laskeva Hauhon reitin järviketju, johon kuuluvat Ilmoilanselkä, Pyhäjärvi, Iso-Roine ja Hauhonselkä. Samalla tasolla olevina nämä voidaan periaatteessa määritellä myös yhdeksi suurjärveksi, joka koostuu useasta altaasta, vaikka monet altaita yhdistävistä uomista ovatkin varsin kapeita.


title: Maa, meri, laiva

text: Maa, meri, laiva tai auto, juna, lentokone tai maa, meri, taivas on leikki. Siinä leikkijöiden pitää juosta sinne, minne johtaja käskee. Leikkiin tarvitaan ryhmä. Leikki sopii pienillekin lapsille.


title: Maa, meri, laiva

text: Leikin aluksi pitää määritellä kolme erillistä aluetta ja tarvittaessa merkitä niiden rajat. Tämän jälkeen sovitaan, mikä kolmesta alueesta on maa, mikä meri ja mikä laiva. Tämän jälkeen valitaan leikille ensimmäinen johtaja. Muut leikkijät menevät määriteltyjen alueiden keskelle. Johtaja huutaa, jonkun kolmesta alueesta ja leikkijät juoksevat nopeasti sinne.


title: Maa, meri, laiva

text: Leikin johtaja voi myös huutaa alueen, jossa leikkijät jo ovat. Viimeinen leikkijä, joka tulee huudetulle alueelle poistetaan leikistä ja hän odottaa seuraavan kierroksen alkamista. Leikkiä jatketaan niin kauan, että leikissä on mukana enää yksi leikkijä. Hän voittaa ja hänestä tulee seuraavan kierroksen johtaja.Pelistä on kehitetty erilaisia opettavaisia johdannaisia, joiden avulla voidaan harjoitella asioiden luokittelua (esimerksiksi jätteiden lajittelua) tai uusia käsitteitä kuten ilmansuuntia tai maastonmuotoja (vuori, vuono, meri)


title: Goodluck Jonathan

text: Ennen presidentiksi valitsemistaan Jonathan oli Bayelsan osavaltion kuvernööri (9.12.2005–28.5.2007) ja Nigerian varapresidentti (29.5.2007–5.5.2010). Presidentti Umaru Yar’Aduan sairauden takia Jonathanista tuli vt. presidentti 9. helmikuuta 2010. Yar’Aduan kuoltua 5. toukokuuta 2010 Jonathan vannoi presidentin virkavalansa seuraavana päivänä.


title: Goodluck Jonathan

text: Jonathan syntyi Otu-Ekessä Ogbian maakunnassa silloisessa Itä-Nigeriassa (myöh. Rivers State, nyk. Bayelsa State) kanootintekijöiden perheeseen.


title: Goodluck Jonathan

text: Goodluck Jonathan valmistui luonnontieteiden kandidaatiksi (B.Sc.) eläintieteessä keskitasoisella arvosanalla "Second Class, Upper Division". Luonnontieteiden maisterin (M.Sc.) tutkinnon Jonathan suoritti hydrobiologiasta ja kalanjalostusbiologiasta. Lopulta hän väitteli eläintieteen tohtoriksi (Ph.D) Port Harcourtin yliopistosta. Valmistumisensa jälkeen Jonathan toimi koulutarkastajana, luennoitsijana ja ympäristönsuojeluvirkamiehenä.


title: Goodluck Jonathan

text: Jonathanilla ja hänen vaimollaan Patiencella on kaksi lasta. Jonathan kuuluu ijawien etniseen heimoon. Ijawien parissa on tapana antaa lapselle nimi, joka toimisi positiivisena enteenä. Tästä syystä Jonathanin nimi ”Goodluck” ("hyväonninen") ja hänen vaimonsa ”Patience” ("kärsivällinen", "pitkämielinen").


title: Goodluck Jonathan

text: Joulukuussa 2006 PDP valitsi Yar’Aduan presidenttiehdokkaakseen vuoden 2007 vaaleihin, ja samassa yhteydessä puolue ilmoitti Jonathanin olevan sen varapresidenttiehdokas. Vähän ennen vaaleja Bayelsan osavaltiossa joukko taistelijoita pyrki poliisipäällikön mukaan salamurhata Jonathan vaalien keskeyttämiseksi. Jonathan ei ollut kuitenkaan iskun aikana osavaltiossa.


title: Goodluck Jonathan

text: PDP-puolue voitti vuoden 2007 vaalit selvästi, ja Yar’Aduasta tuli maan presidentti. Jonathan sai varapresidentin paikan. Vaalit saivat runsaasti kritiikkiä sekä Nigeriassa että ulkomailla. Vaalien aikana ja niiden jälkeen maassa oli runsaasti levottomuuksia. Toukokuussa Jonathanin kotitalo Otu-Eken kylässä räjäytettiin. Jonathan ei itse ollut paikalla, mutta iskussa kuoli kaksi poliisia.


title: Goodluck Jonathan

text: Nigerian senaatti nimitti Jonathanin vt. presidentiksi 13. tammikuuta 2011, kun Umaru Yar’Adua oli ollut sydänvaivojen takia sairaalahoidossa Saudi-Arabiassa jo kaksi kuukautta. Yar’Adua palasi Nigeriaan 24. helmikuuta, mutta Jonathan jatkoi presidenttinä toimimista. Valtaan tultuaan Jonathan ensitöikseen erotti muutamia Yar’Aduan tukijoita ja lopulta 17. maaliskuuta hajotti koko Nigerian hallituksen vahvistaakseen omaa valtaansa. Lopulta Umaru Yar’Adua kuoli 5. toukokuuta 2010. Seuraavana päivänä Goodluck Jonathan vannoi virkavalansa Yar’Adua’s seuraajana ja Nigerian järjestyksessään 14. valtionpäämiehenä aina vuoden 2011 vaaleihin asti.


title: Goodluck Jonathan

text: Virkaan astuttuaan Jonathan linjasi hallintonsa tehtäviksi korruption vastaisuuden, valta- ja vaaliuudistukset. Hän myös sanoi tulleensa valtaan ”erittäin surullisissa ja epätavallisissa olosuhteissa”.


title: Goodluck Jonathan

text: Kansalliskokous vahvisti 18. toukokuuta 2010 Jonathanin varapresidentiksi nimittämän Kadunan osavaltion entisen kuvernöörin, arkkitehti Namadi Sambon nimityksen.


title: Goodluck Jonathan

text: Presidentti Jonathan valittiin 77,7 prosentin kannatuksella Kansan demokraattisen puolueen presidenttiehdokkaaksi 14. tammikuuta 2011. Itse vaalit pidettiin 16. huhtikuuta, jolloin Jonathanin lisäksi ehdolla olivat Action Congress of Nigerian (ACN) Mallam Nuhu Ribadu Edistyksellisen muutoksen kongressin (CPC) ja Muhammadu Buhari. 18. huhtikuuta 2011 Goodluck Jonathan julistettiin vaalien voittajaksi. Vaalivoittoa seurasi Pohjois-Nigeriassa syttyneet väkivaltaisuudet, joissa kuoli yli 200 ihmistä.


title: Goodluck Jonathan

text: Vuoden 2015 vaaleissa Jonathan hävisi Muhammadu Buharille.


title: Teguldetin piiri

text: Teguldetin piiri () on kunnallinen itsehallintoalue Tomskin alueella Venäjällä. Vuonna 1926 perustetun piirin pinta-ala on 12 300 neliökilometriä. Asukkaita on 7 900 henkeä (vuonna 2009).


title: Teguldetin piiri

text: Piiri sijaitsee Tomskin alueen kaakkoisosassa. Pohjoisessa ja idässä se rajoittuu Krasnojarskin aluepiiriin, etelässä Kemerovon alueeseen ja Tomskin alueen Zyrjanskojen piiriin, lännessä Pervomaiskojen piiriin ja luoteessa Verhneketjen piiriiin.


title: Teguldetin piiri

text: Pinta-alasta 92,6 % on metsää ja 3,5 % suota. Suurimmat joet ovat Tšulym, sen sivujoet Ulujul ja Tšitškajul sekä Kijan sivujoki Tšet. Piirin alueella sijaitsee kolme rauhoitusaluetta. Hyötykaivannaisia on vähän.


title: Teguldetin piiri

text: Piiriin kuuluu neljä maalaiskuntaa: Belyi Jar, Beregajevo, Teguldet ja Tšornyi Jar. Hallinnollinen keskus on Teguldetin kylä, josta on 245 kilometriä alueen pääkaupunkiin Tomskiin. Asutuskeskuksia on yhteensä 14.


title: Teguldetin piiri

text: Seudun kanta-asukkaita ovat tšulyminturkkilaiset, joita on 5,8 % piirin väestöstä. Noin 60 % väestöstä asuu Teguldetin kylässä.


title: Teguldetin piiri

text: Teguldetista on maantieyhteys Zyrjanskojen kautta Tomskiin. Teguldetista Povarenkinon kylään rakennettava tie tulee yhdistämään piirin Krasnojarskin aluepiirin teollisuuskeskuksiin Bogotoliin ja Atšinskiin. Tšulym-joella on laivaliikennettä.


title: Teguldetin piiri

text: Piirissä on metsä-, puunjalostus- ja elintarviketeollisuutta. Maatalous tuottaa maitoa, lihaa ja rehuviljaa. Huomattava merkitys on kaupan, palvelujen ja puunjalostuksen alalla toimivilla pienyrityksillä.


title: Teguldetin piiri

text: Piirissä toimii luomistyön ja vapaa-ajan keskus, lasten taidekoulu ja kotiseutumuseo. Paikallislehtenä ilmestyy "Tajožnyi meridian" (”Taigan meridiaani”).


title: Zemfira

text: Zemfira Talgatovna Ramazanova (, , 26. elokuuta 1976, Ufa), on venäläinen muusikko ja laulaja. Hän on julkaissut useita albumeita taiteilijanimellä "Zemfira". Zemfira aloitti esiintymiset 1998 ja julkaisi ensimmäisen levytyksensä (Zemfira) 1999. Hän on entisen Neuvostoliiton alueella hyvin tunnettu ja suosittu. Zemfira on keikkaillut useita kertoja myös eri puolilla Eurooppaa. Hän esiintyi Helsingissä maaliskuussa 2012 ja Rock the Beach-festivaaleilla kesäkuussa 2013.


title: Zemfira

text: Zemfira on kansallisuudeltaan tataari.


title: Roger Ackroydin murha

text: Roger Ackroydin murha on Agatha Christien kirjoittama salapoliisiromaani, joka ilmestyi ensimmäisen kerran Britanniassa kesäkuussa 1926. Se on suomennettu neljä kertaa: "Odottamaton ratkaisu" (1927), "Kello 9,10" (1929) ja "Roger Ackroydin murha" (1959 ja 2018).


title: Roger Ackroydin murha

text: "Roger Ackroydin murha" oli Agatha Christien ensimmäinen romaani hänen uudelle kustantajalle Collinsille. Christie oli kirjoittanut edelliselle kustantajalleen "Stylesin tapauksen" (1920) jälkeen lähinnä kevyitä jännitysromaaneja, jotta hän olisi täyttänyt sopimuksen vaatimukset. "Roger Ackroydin murhasta" tuli myyntimenestys. Romaanin äärimmäisen epätavallinen loppu varmisti sen.


title: Roger Ackroydin murha

text: Romaanin päähenkilönä on Hercule Poirot. Christie paljasti omaelämäkerrassaan (1977), että romaanissa esiintynyt Caroline Sheppard oli neiti Marplen edeltäjä.


title: Roger Ackroydin murha

text: Kirjan tapahtumat sijoittuvat kuvitteellisen King’s Abbottin kylään Englannissa. Kirjan kertojana on tohtori James Sheppard, josta myöhemmin tulee Poirot’n apulainen. Tarina alkaa rouva Ferrarsin kuolemalla. Hän oli varakas leski, joka huhupuheiden mukaan olisi murhannut aviomiehensä. Aluksi epäillään itsemurhaa, mutta myös Roger Ackroyd – leskimies, joka aikoi naida rouva Ferrarsin – löydetään murhattuna. Epäiltyinä ovat rouva Cecil Ackroyd, Rogerin neuroottinen ja luulosairas käly, joka on pahasti velkaantunut suurellisen elämäntapansa takia; hänen tyttärensä Flora; majuri Blunt; Geoffrey Raymond; Ralph Paton, Ackroydin poikapuoli, joka on myös hyvin velkaantunut; Parker, utelias hovimestari sekä Ursula Bourne, palvelijatar, jolla on epämääräinen tausta ja joka erosi palveluksesta murhapäivänä. Pääepäilty on Ralph, joka on kihloissa Floran kanssa ja perii isäpuolensa omaisuuden. Useat tärkeät todisteet näyttävät viittaavan häneen. Flora pyytää Poirot’ta tutkimaan tapausta.


title: Roger Ackroydin murha

text: Kirjan loppuratkaisu oli julkaisuajankohtana ennenkuulumaton: Poirot on todennut kaikki alkuperäiset epäillyt viattomiksi ja esittää täysin järkeenkäyvän selityksen murhalle. Murhaaja on tohtori Sheppard, joka oli Poirot’n avustaja ja tarinan kertoja. Viimeinen luku on sekä Sheppardin tunnustus että itsemurhaviesti. Siinä hän kertoo tapahtumien oikea kulun.


title: Roger Ackroydin murha

text: Kukaan ei ole niin taitava väärien johtolankojen ja vihjeiden manipuloinnissa kuin Agatha Christie – ja "Roger Ackroydin murha" on henkeäsalpaavaa luettavaa ensimmäisiltä sivuilta odottamattomaan loppuun asti. On valitettavaa, että kahdessa tärkeässä kohdassa – loppuratkaisu ja puhelimen käyttö – Christien edelle ehti eräs toinen vastikään ilmestynyt romaani. Tosiasia on kuitenkin, että tämä salapoliisiromaaneja on jo kirjoitettu niin lukuisia, että täysin alkuperäisiä ideoita on hyvin hankala löytää. Mutta Agatha Christien tarina on ylivertainen, sillä se on johdonmukainen ja järkeenkäypä ja henkilöhahmot elävät omaa elämäänsä. Juoruilua rakastava Caroline olisi valttikortti missä tahansa romaanissa.


title: Roger Ackroydin murha

text: Kun Agatha Christien romaanin viimeisillä sivuilla käy ilmi, kuka murhasi Roger Ackroydin, lukija tuntee – syystä tai ilman sitä – tulleensa huiputetuksi. Siihen asti lukijan epäilyt ovat kohdistuneet luvusta toiseen kahdeksaan tai yhdeksään epäilyttävään henkilöön ... Jokaisella tarinan henkilöllä näyttää olevan oma luurankonsa kaapissa ja niiden paljastaminen on erittäin tärkeää, jotta palapelin palaset asettuisivat paikoilleen – ja lopussa käy ilmi, että tohtorilla itsellään on ollut kaikkein eniten salattavaa. Romaania voi suositella lajityyppinsä nerokkaimpana ja omaperäisimpänä suorituksena.


title: Roger Ackroydin murha

text: Brittiläinen rikoskirjailijoiden yhdistys The Crime Writers Association valitsi vuonna 2013 Christien kirjan "Roger Ackroydin murha" kaikkien aikojen parhaaksi rikoskirjaksi. Samalla itse Christie valittiin kaikkien aikojen parhaaksi rikoskirjailijaksi.


title: Roger Ackroydin murha

text: "Roger Ackroydin murha" on ensimmäinen Christien teos, josta tehtiin sovitus näyttämölle. Michael Morton kirjoitti sen pohjalta näytelmän "Alibi", jonka ensi-ilta oli 15.5.1928 Prince of Wales Theatre -teatterissa Lontoossa. Sitä esitettiin 250 kertaa. Charles Laughton esitti siinä Poirot’ta kuten myös myöhemmin Broadwayllä. Siellä sen nimenä oli "The Fatal Alibi" ja ensi-ilta oli 8.2.1932 Booth Theatressa. Yhdysvaltalainen versio ei menestynyt ja se lopetettiin vain 24 esityskerran jälkeen.


title: Roger Ackroydin murha

text: "Alibi"-näytelmästä Christie sai virikkeen kirjoittaa ensimmäisen oman näytelmänsä "Black Coffee" (1930). Christie oli seurannut "Alibin" harjoituksia koiransa Peterin kanssa ja nautti sen ”uutuudenviehätyksestä”.. Häntä kuitenkin häiritsivät lukuisat romaaniin tehdyt muutokset niin paljon, että hän halusi kirjoittaa oman näytelmän.


title: Roger Ackroydin murha

text: "Alibi"-näytelmä pohjalta tehtiin yksi ensimmäisistä Christie-elokuvista. Sen ensi-ilta oli 28.4.1931. Elokuvan tuotti Julius S. Hagan "Twickenham Film Studios" -yhtiölle. Austin Trevor näytteli Poirot’ta (myöhemmin samana vuonna hän näytteli Poirot’ta Christien "Black Coffee" näytelmän elokuvaversiossa).


title: Roger Ackroydin murha

text:
Käsikirjoitus: H. Fowler Mear
Ohjaaja: Leslie Hiscott


title: Roger Ackroydin murha

text:
"Austin Trevor": Hercule Poirot
"Franklin Dyall": sir Roger Ackroyd
"Elizabeth Allan": Ursula Browne
"J.H. Roberts": tohtori Sheppard
"John Deverell": lordi Halliford
"Ronald Ward": Ralph Ackroyd
"Mary Jerrold": rouva Ackroyd
"Mercia Swinburne": Caryll Sheppard
"Harvey Braban": tarkastaja Davis
Muissa osissa Clare Greet, Diana Beaumont ja Earl Grey


title: Roger Ackroydin murha

text: Orson Welles sovitti romaanista yksituntisen kuunnelman. Se esitettiin 12.11.1939 Campbell Playhouse -sarjassa. Welles näytteli itse sekä tohtori Sheppardia että Hercule Poirot’ta


title: Roger Ackroydin murha

text:
Käsikirjoitus: Howard Koch ja Wyllis Cooper
Tuottaja: John Houseman
Ohjaaja: Orson Welles


title: Roger Ackroydin murha

text:
Näyttelijät:
"Orson Welles": Hercule Poirot ja tohtori Sheppard
"Edna May Oliver": Caroline Sheppard
"Alan Napier": Roger Ackroyd
"Brenda Forbes": rouva Ackroyd
"Mary Taylor": Flora
"George Coulouris": tarkastaja Hamstead
"Ray Collins": herra Raymond
"Everett Sloane: Parker


title: Roger Ackroydin murha

text: BBC Radio 4 sovitti romaanista puolitoistatuntisen kuunnelman 1987. Sen ensi-esitys oli 24.12.1987. John Moffatt näytteli ensimmäistä kertaa Poirot’ta. Tämän jälkeen hän esitti Poirot’ta lukuisissa muissa BBC:n kuunnelmissa.


title: Roger Ackroydin murha

text:
Käsikirjoitus: Michael Bakewell
Tuottaja: Enyd Williams


title: Roger Ackroydin murha

text:
Näyttelijät:
"John Moffatt": Hercule Poirot
"John Woodvine": Doctor Sheppard
"Laurence Payne": Roger Ackroyd
"Diana Olsson": Caroline Sheppard
"Eva Stuart": Miss Russell
"Peter Gilmore": Raymond
"Zelah Clarke": Flora
"Simon Cuff": Inspector Davis
"Derek Guyler": Parker
Muissa osissa Richard Tate, Alan Dudley, Joan Matheson, David Goodland, Peter Craze, Karen Archer ja Paul Sirr


title: Roger Ackroydin murha

text:
"Roger Ackroydin murha" oli 103-minuuttinen erikoisjakso Hercule Poirot -televisiosarjassa 2.1.2000.
Tässä versiossa Japp – ei Sheppard – on Poirot’n apulainen ja Sheppard on vain yksi epäillyistä. Tohtori Sheppardin päiväkirjaa käytetään kuitenkin lähteenä, kun Poirot selittää tapauksen kulkua. Juoni poikkeaa huomattavasti romaanista, Sheppard yrittää muun muassa useita kertoja ajaa autolla Parkerin yli.


title: Roger Ackroydin murha

text:
Käsikirjoitus: Clive Exton
Ohjaaja: Andrew Grieve


title: Roger Ackroydin murha

text:
Näyttelijät:
Bruno Lachard on kirjoittanut ja piirtänyt sarjakuvaversion romaanista. Ranskankielinen alkuperäisteos "Le Meurtre de Roger Ackroyd" ilmestyi 2004 (kustantajana Emmanuel Proust éditions) ja englanninkielinen käännös "The Murder of Roger Ackroyd" 2007 (kustantajana HarperCollins, ISBN 0-00-725061-4).


title: Roger Ackroydin murha

text: Tärkeimmät painokset ovat


title: Roger Ackroydin murha

text: Romaani julkaistiin ensimmäisen kerran 54-osaisena jatkoromaanina "London Evening News" -sanomalehdessä 16.7.-16.9.1925 nimellä "Who Killed Ackroyd?". Tekstiin oli tehty pieniä muutoksia lähinnä kunkin jakson alkuun (esim. ”Sitten hän...” oli jatkoromaanissa ”Sitten Poirot...”. Suurin muutos oli jaossa lukuihin: kirjassa on 27 lukua, mutta jatkoromaanissa vain 24.


title: Roger Ackroydin murha

text: Romaani oli ensimmäinen Collinsin julkaisema Christien teos. HarperCollins, W. Collins Sons & Co. Ltd. -yhtiön seuraaja, on yhä edelleen Christien teosten kustantaja Britanniassa.


title: Roger Ackroydin murha

text: Romaani on suomennettu neljä kertaa: "Odottamaton ratkaisu" (1927), "Kello 9,10" (1929) ja "Roger Ackroydin murha" (1959 ja 2018).


title: Roger Ackroydin murha

text: Painosten tiedot:


title: Roger Ackroydin murha

text: Christien omistuskirjoitus kirjassa on:


title: Roger Ackroydin murha

text:
Punkielle, joka pitää epätavallisista salapoliisitarinoista, murhista, tutkimuksista ja siitä kuinka jokainen on vuorollaan epäilyksenalainen!
”Punkie” on Christien sisaren Margaret (”Madge”) Frary Wattsin (1879–1950) lempinimi. Sisaruksilla oli ikäeroa 11 vuotta, mutta heillä oli läheinen suhde aina Margaretin kuolemaan asti. Christien äidille kuuluukin kunnia siitä, että hän ensimmäisenä ehdotti Christielle kirjoittamista, jotta tämä ei pitkästyisi sairautensa aikana. Mutta vasta kun sisarukset olivat keskustelleet tuolloin juuri ilmestyneestä Gaston Leroux’n salapoliisiromaanista "Keltaisen huoneen salaisuus" (1908), Christie ilmoitti haluavansa yrittää vastaavanlaisen romaanin kirjoittamista, kun taas hänen siskonsa väitti, ettei Agatha pystyisi siihen. Kahdeksan vuotta myöhemmin Christie muisti tuon keskustelun ja – käyttäen hyväkseen sota-aika saamaansa apteekkialan koulutusta – kirjoitti ensimmäisen romaaninsa Stylesin tapaus 1916 (julkaistu 1920).


title: Roger Ackroydin murha

text: Margaret Watts puolestaan oli kirjoittanut 1924 – kaksi vuotta ennen "Roger Ackroydin murhan" ilmestymistä – näytelmän "The Claimant", joka perustuu Tichbornen tapaukseen. "The Claimant" -näytelmää esitettiin West Endin Queen’s Theatressa kuukauden ajan 1924.


title: Roger Ackroydin murha

text: Pierre Bayard, kirjallisuustieteen professori ja kirjailija, on kirjoittanut kirjan "Qui a tué Roger Ackroyd?" (1998, englanniksi "Who Killed Roger Ackroyd?" 2000), jossa hän tutkii uudelleen Ackroydin tapauksen ja esittää vaihtoehtoisen ratkaisun, jossa murhaaja olisikin tohtori Sheppardin sisko, Caroline. Hän esittää todisteita toisen murhaajan puolesta ja väittää Christien alitajuisesti tienneen, kuka oikea murhaaja on.


title: Río Abiseon kansallispuisto

text: Río Abiseon kansallispuisto on luonnonsuojelualue Perussa San Martínin alueella. Luontoarvojen lisäksi siellä on yli 30 arkeologista kohdetta ajalta ennen eurooppalaisten tuloa.


title: Río Abiseon kansallispuisto

text:
Puisto sijaitsee Cordillera Centralin itärinteillä kahden Amazonin sivujoen, Marañónin ja Huallagan laaksojen välillä. Puistoon kuuluvat Montecristo-, Tumac- ja Abiseo-jokien laaksot. Puistossa on jokia, järviä ja rotkoja, pilvimetsää ja vuoristoniittyjä.
Puisto on Unescon maailmanperintökohde vuodesta 1990.


title: Wulfstan II

text: Wulfstan II (kuoli 28. toukokuuta 1023) oli Lontoon piispa 992–1002, Worcesterin piispa 1002–1016 ja Yorkin arkkipiispa 1002–1023. Hänen uskotaan aloittaneen kirkollisen toimintansa Benediktiinimunkkina.


title: Wulfstan II

text: Wulstan kuoli vuonna 1023 ja hänet on haudattu Elyn luostariin. Hänen haudallaan on sanottu tapahtuneen ihmeitä, mutta häntä ei ole julistettu pyhimykseksi.


title: Loreton alue

text: Loreton alue on yksi Perun hallinnollisista alueista. Se sijaitsee maan pohjoisosassa.


title: Loreton alue

text: Alueen pääkaupunki on Iquitos. Sen pinta-ala on 368 852 neliökilometriä, joten se on Perun 26 alueesta ylivoimaisesti laajin. Vuonna 2007 asukasluku oli 891 732.


title: Pikku-Kraaseli (Oulunsalo)

text: Pikku-Kraaseli on saari Perämerellä Oulun kaupungissa. Saari sijaitsee Kraaselin ja Parmiinien pohjoispuolella vajaan viiden kilometrin päässä Oulunsalon Varjakan venesataman luoteispuolella. Saaren pinta-ala on noin 1,5 hehtaaria. Oulun satamaan johtava 10 metrin syvyinen laivaväylä on linjattu saaren pohjoispuolitse.


title: Pikku-Kraaseli (Oulunsalo)

text: Saari on karu ja sen rannat ovat kivikkoiset, ja sitä lännen ja idän–koillisen suunnalla ympäröivät vesialueet ovat karikkoisia. Saaren rannat ovat avoimia ja niillä kasvaa luhtakastikkamaista harvaa niittyä. Saaren keskiosissa kasvaa koivikkoa, ja metsäaluetta reunustaa kiiltopajun ja harmaalepän vyöhyke. Saaren puusto on harvaa, ja sen hallitsevimmat maisemaelementit ovat kesäasumukset. Rantautumismahdollisuudet ovat karikkojen vuoksi huonot muualta kuin etelän suunnalta.


title: Pikku-Kraaseli (Oulunsalo)

text:
Saarella esiintyy tavallisia karujen kivikkoisten merenrantojen kasveja, kuten pohjanlahdenlauhaa, merirannikkia sekä
meri- ja suolavihvilää, meriratamoa, merihanhikkia ja suomyrttiä. Metsissä puolestaan tavanomaiset kasvit ovat lehtovirmajuuri, mesiangervo, puna-ailakki, lillukka, karhunputki sekä koiranputki.


title: Kortikobulbaarirata

text: Kortikobulbaarirata (latinaksi "tractus corticobulbaris") vastaa kortikospinaalirataa, mutta sen aksonit päättyvät jo aivohermojen tumakkeisiin aivorungossa. Kortikospinaaliradasta ja kortikobulbaariradan on myös käytetty yhteisnimeä pyramidirata.


title: Loreto

text: Loreto on kaupunki Italiassa Anconan maakunnassa noin 20 kilometriä Anconan kaupungista etelään. Loretossa on noin 13 000 asukasta.


title: Loreto

text: Kaupungissa oleva "Basilica della Santa Casa" on katolinen pyhiinvaelluskohde. Sen uskotaan olevan talo, jossa Neitsyt Maria eli ja kasvatti Jeesus-lasta.


title: Kurumkanin piiri

text: Kurumkanin piiri (, ) on kunnallinen itsehallintoalue Burjatian tasavallassa Venäjällä. Vuonna 1944 ja uudelleen vuonna 1971 perustetun piirin pinta-ala on 12 450 neliökilometriä. Asukkaita on 15 500 henkeä (vuonna 2009).


title: Kurumkanin piiri

text: Kurumkanin piiri sijaitsee Burjatian pohjoisosassa. Idässä se rajoittuu Bauntin, etelässä Barguzinin ja lännessä sekä pohjoisessa Pohjois-Baikalin piireihin.


title: Kurumkanin piiri

text: Piirin alue käsittää Barguzinin ja Ikatin harjanteiden välissä sijaitsevan Barguzinin laakson pohjoisosan. Suurin joki on Barguzin. Seudulla sijaitsee Džergan luonnonpuisto, johon kuuluu 19 % piirin pinta-alasta.


title: Kurumkanin piiri

text: Piiriin kuuluu 9 maalaiskuntaa: Argada, Baraghan, Dyren (keskuspaikka Alla), Elesun, Kurumkan, Maisk, Mogoito, Sahuli ja Uljunhan. Dyrenillä ja Uljunhanilla on evenkiläisen kansallisen kunnan status. Hallinnollinen keskus on Kurumkanin kylä, josta on 411 kilometriä tasavallan pääkaupunkiin Ulan-Udeen. Asutuskeskuksia on yhteensä 28.


title: Kurumkanin piiri

text: Seudun kanta-asukkaita ovat evenkit, joita nykyään on 2,3 % piirin väestöstä. Burjaatteja on 65,4 % ja venäläisiä 30,7 %.


title: Kurumkanin piiri

text: Pääelinkeino on maatalous, joka on keskittynyt maidon ja lihan tuotantoon. Lisäksi on elintarviketeollisuutta.


title: Kurumkanin piiri

text: Piirissä on ammattikoulu, lasten taidekoulu ja kotiseutumuseoita. Kulttuurilaitosten yhteydessä toimii useita kansanteattereita ja perinneyhtyeitä.


title: Kurumkanin piiri

text: Paikallislehtenä ilmestyy "Ogni Kurumkana" (”Kurumkanin valot”).


title: Jaja

text: Jaja () on Obin vesistöön kuuluvan Tšulymin sivujoki Kemerovon ja Tomskin alueilla Venäjällä. Se saa alkunsa Kuznetski Alataun rinteiltä ja virtaa kohti pohjoista. Joen pituus on 380 kilometriä ja valuma-alueen laajuus 11 700 neliökilometriä. Jaja on liikennöintikelpoinen 114 kilometrin matkalla.


title: Katrina (vene)

text: Katrina (FIN-14) on Suomessa alun perin NJKn Curt Mattsonille rakennettu klassinen 8mR-vene. Gösta Kynzellin suunnittelema ns. kolmannen R-mittasäännon vene rakennettiin Suomen edustusveneeksi sodan vuoksi peruttujen vuoden 1940 kesäolympialaisiin. Se rakennettiin 1939 Wileniuksen telakalla Porvoossa . Vene myytiin Ruotsiin 50-luvulla josta se ostettiin takasin vuonna 2007. Vene kilpaili Ruotsissa ja kansainvälisesti 50-luvulta aina 90-luvulle saakka. Vene on merkittävä osa Suomen klassista kilpapurjehdushistoriaa ja on Suomen kuuluimpiin ja tuotteliaimpiin venesuunnittelijoihin kuuluneen Gösta Kyntzellin ainoa suunnittelema 8mR-vene. Vene kuuluu Pohjoismaiden nopeimpiin kaseihin ja on osa Helsingfors Segelsällskapin kasilaivuetta.


title: Mercedes-Benz Integro

text: Mercedes-Benz Integro on Mercedes-Benzin monikäyttölinja-auto. Autoa voidaan käyttää niin lähiliikenteessä kuin tilausajossakin. Korimalleja on kolme: Integro, Integro M ja Integro L. Pituudet vaihtelevat 12,14 metristä (Integro) 14,92 metriin (Integro L). Matkustajien kuljetuskapasiteetti vaihtelee korimallin mukaan, 66 paikasta (Integro) 111 paikkaan (Integro L).


title: Mercedes-Benz Integro

text: Integrojen moottorien tehot vaihtelevat välillä 220 kW (299 hv) (Integro ja Integro M) ja 260 kW (354 hv) (Integro L). Moottoreissa käytetään BlueTec SCR -dieseltekniikkaa, joka vähentää moottorin päästöjä.


title: Flip Video

text: Flip Video on yhdysvaltalaisen Cisco Systemsin omistama tavaramerkki ja taskukokoinen digitaalivideokamera, jonka malleja ovat "Flip Ultra", "Flip Mino", "UltraHD" ja "MInoHD". Flip Videon toi markkinoille "Pure Digital Technologies" vuonna 2007, ja Cisco osti yhtiön maaliskuussa 2009.


title: Flip Video

text: Flip Video oli ensimmäinen huokea flash-muistiin perustuva videokamera, joka sai uuden lajityypin luojana pian seuraajia ja jäljittelijöitä. Kodak, Creative, JVC ja Sony ovat sittemmin esitelleet omat versionsa.


title: Flip Video

text: Alkuperäinen Flip-kamera tallensi VGA-tasoista kuvaa (640 x 480 pikseliä), mutta uudemmat HD-mallit kykenevät tarkempaan toistoon (1280 x 720). Flip MinoHD -kamerassa on kahdeksan gigatavun sisäinen muisti, joka riittää tallentamaan kaksi tuntia liikkuvaa kuvaa ja ääntä 30 ruutua sekunnissa 720p-tarkkuudella.


title: Flip Video

text: Kaikki Flip-kamerat ovat USB-liitäntäisiä ja hyvin riisuttuja ominaisuuksiltaan. Yksinkertaisuudessaan Flip-kameraa on verrattu Kodakin filmipokkareihin. Optiikka on polttoväliltään kiinteä, eikä digitaalisen zoomin lisäksi ole varsinaista rajausmahdollisuutta. Flip-kameroiden mukana toimitettava ohjelmisto, "Flipshare", sisältää toiminnallisuuden, jolla kuvattua materiaalia voi siirtää YouTube-videopalveluun. Flipshare toimii Windows- ja Mac OS X -käyttöjärjestelmissä.


title: Integraatiokompetenssikeskus

text: Integraatiokompetenssikeskus on organisaatiossa toimiva jaettu palvelu, joka tuottaa keskitetysti organisaation - yrityksen tai yhteisön - järjestelmäintegraation. Integraatiokompetenssikeskus voidaan valjastaa pelkästään sisäisten järjestelmien välisisiin dataintegraation tarpeisiin tai sen tehtävänä voi olla monimutkainen yritysten välisien liiketoimintaprosessien yhteensaattaminen. Integraatiokompetenssikeskustoimintaa on hyvin erilaista riippuen organisaation koosta ja tarpeista. Integraatiokompetenssikeskukseen viitataan usein sen englanninkielisellä lyhenteellä ICC, joka tulee sanoista Integration Competency Center.


title: Integraatiokompetenssikeskus

text: Tehtävälaajuudeltaan kompetenssikeskukset poikkeavat toisistaan huomattavasti organisaation koosta ja vaihtelevista tarpeista johtuen. Alla oleva lista kuvaa integraatiokompetenssikeskuksen tyypillisimmät tehtävät. Integraatiokompetenssikeskus voi olla valjastettu vain osaan näistä.


title: Integraatiokompetenssikeskus

text: Integraatiokompetenssikeskuksen tehtävät ovat seuraavat:


title: Vanajaveden reitti

text: Vanajaveden reitti on Kokemäenjoen vesistöön kuuluva järvireitti Kanta-Hämeen, Päijät-Hämeen ja Pirkanmaan maakunnissa Suomessa. Siihen yhtyvät koillisesta Längelmäveden ja Hauhon reitit.


title: Vanajaveden reitti

text: Reitin keskusjärvi on Vanajavesi, johon vedet virtaavat muun muassa Kalvolan, Lopen ja Hämeenkosken alueilla olevista reitin latvajärvistä.


title: Vanajaveden reitti

text: Reitin Eteläiset haarat yhtyvät Janakkalan Kernaalanjärvessä, joka laskee Hiidenjokea Vanajaveteen. Idästä Kernaalaanjärveen laskee Lammin ja Hämeenkosken alueella sijaitsevasta Pääjärvestä alkunsa saava, Teuronjoen kautta Mommilanjärveen ja tästä Puujokea Kernaalaanjärveen laskeva reitin itäinen latvahaara. Lännestä Kernaalanjärveen laskevat Lopen, Rengon, Hattulan ja Kalvolan alueilta Tervajoen, Hyvikkälänjoen ja Räikälänjoen kautta Kernaalanjärveen vetensä purkavat reitin läntiset latvahaarat. Näissä suurimpia järviä ovat Tervajoen latvoilla Lopen Loppijärvi sekä Hyvikkälänjoen latvoilla Lopen Kaartjärvi, Hattulan ja Kalvolan Renkajärvi, Hattulan Takajärvi ja Hämeenlinnan Alajärvi. Tällä Vanajaveden reitin yläosan vesistöalueella järvisyys on 5,66 % pinta-alasta.


title: Vanajaveden reitti

text: Koillisesta Vanajaveden reitiin yhtyy Valkeakoskella Längelmäveden reitti, johon laskee kaakosta Hauhon reitti.


title: Vanajaveden reitti

text: Lounaasta Vanajaveteen laskee Sääksmäen Saarioispuolella Kalvolan Äimäjärvestä alkunsa saava Oikolanjoki ja Akaan Viialassa Urjalasta ja Kalvolasta vesiä tuova Tarpianjoki, jonka vesistöalueen suurimpia järviä ovat muiden muassa Jalanti Kylmäkoskella sekä Kortejärvi, Rutajärvi ja Nuutajärvi Urjalassa.


title: Vanajaveden reitti

text: Lempäälässä Vanajaveden reitin vedet laskevat Hiidenvuolteen, Liuhanvuolteen ja Herralanvuolteen kapeikkojen sekä Kuokkalankosken muodostaman luonnonuoman ja tämän osittain ohittavan Lempäälän kanavan kautta Pyhäjärveen.


title: Jay Reatard

text: Jay Reatard, oikealta nimeltään Jimmy Lee Lindsey Jr., (1. toukokuuta 1980 – 13. tammikuuta 2010) oli yhdysvaltalainen garage rock -artisti.


title: Jay Reatard

text: Lindsey julkaisi yhteensä 18 albumia, 41 singleä sekä kokoelma-albumeita aiemmin julkaistuista singleistä ja demoista. Musiikki ja esiintymiset olivat yleensä aggressiivisia, lukuun ottamatta viimeistä albumia "Watch Me Fall". Lindsey myös soitti monessa eri yhtyeessä, kuten The Reatardsissa, Lost Soundsissa ja Digital Leatherissa.


title: Jay Reatard

text: Lindsey esiintyi Suomessa Nosturissa maaliskuussa 2009.


title: Jay Reatard

text: Lindsey kuoli 29 - vuotiaana 13. tammikuuta 2010 kotonaan Memphisissä kokaainin ja alkoholin yliannostukseen. Hänen kaverinsa löysi Lindseyn kuolleena sängyssään. Memphisin poliisi epäili myös mahdollista murhaa.


title: Camp Rock 2: The Final Jam

text: Camp Rock 2: The Final Jam on maksu-tv-levitykseen tehty, 3. syyskuuta 2010 Disney Channelilla ensiesitetty elokuva. Elokuvaa kuvattiin Ontariossa, Kanadassa. Kuvaukset alkoivat syyskuussa 2009 ja loppuivat lokakuussa.


title: Camp Rock 2: The Final Jam

text:
Mitchie Torres (Demi Lovato) palaa Camp Rockiin, mutta huomaa tulomatkallaan, että järven toiselle puolelle on tullut uusi leiri Camp Star. Camp Star kutsuu Camp Rockilaiset lavalleen ja moni Camp Rockista jättää leirinsä kesken ja liittyy Camp Stariin.
Lavaesityksessä Nate (Nick Jonas) tapaa kauniin Danan (Chloe Bridges) Camp Starista ja vähitellen rakastuu tähän. Myöhemmin hän saa kuitenkin kuulla Danan isän olevan Camp Starin vetäjä. Sillä välin Mitchie järjestää leirien välisen kilpailun, jossa katsotaan kumpi leiri olisi parempi.


title: Camp Rock 2: The Final Jam

text:
Camp Rock -leirin vetäjä kuulee tästä ja haukkuu Mitchietä hänen äidilleen tietämättä, että Mitchie kuuntelee. Mitchie tulee surulliseksi ja päättää tehdä kaikkensa, että he voittaisivat. Työssä ei kyllä ole aikaa muulle ja sen takia Shane Gray (Joe Jonas) suuttuu, koska hän tuli leirille vain ollakseen Mitchien kanssa. Mutta leirikilpailu työ on vain osa Mitchien ja hänen ystäviensä työtä, koska Camp Starin lavaesityksen aikana he menettivät myös leiriohjaajia ja Camp Rockin leirin vetäjä Brown Cesario päättää sulkea leirin. Mitchie ja hänen ystävänsä ryhtyvät leiriohjaajiksi, että leiri voitaisiin pitää.
Kun Camp Rock ja Camp Star kilpailevat kaikki tykkää Camp Starista, mutta Camp Rockilaiset ovat silti innoissaan ja pitävät hauskaa laulaessaan. Kun kilpailu päättyy ja on voittajan kertomisen aika kaikki pitävät peukkuja mutta sitten Camp Star voittaa ja Camp Starilaiset hurraa mutta Camp Rockilaiset ovat ihan suruissaan. Sitten kun he palaavat takaisin leirille Shane ja Mitchie juttelevat ja sen jälkeen suutelevat sitten he menevät nuotiolle ja Shane alkaa laulaa ja Mitchie laulaa mukana sitten kaikki alkaa laulaa ja lisää väkeä tulee jopa Camp Starista, ja Tess pyytää, että pääsisikö ensikesänä takaisin Camp Rockiin ja tietenkin se sopii. Dana sanoo, että voisivatko he tulla nuotiolle, koska heillä ei ole sellaista. He pääsevät mukaan ja pitävät hauskaa.


title: Nikolai Karotamm

text: Nikolai Karotamm (23. lokakuuta 1901 Pärnu – 21. syyskuuta 1969 Moskova) oli Viron kommunistisen puolueen ensimmäinen sihteeri vuosina 1944–1950, jonka jälkeen hän toimi taloustieteen tutkijana Moskovassa.


title: Nikolai Karotamm

text: Itsenäistyneessä Virossa nuoruutensa viettänyt Nikolai Karotamm kävi vuosina 1919–1920 Rakveren opettajaseminaaria, josta hänet kuitenkin erotettiin. Sen jälkeen hän suoritti asepalveluksen Viron armeijassa vuosina 1921–1923. Hän muutti maaliskuussa 1925 Hollantiin, josta hän muutti elokuussa 1926 Neuvostoliittoon. Hollannissa ollessaan hän oli liittynyt paikalliseen Hollannin kommunistipuolueeseen. Sen jälkeen alkoi ura Neuvostoliitossa ja Neuvostoliittoon liitetyssä Virossa.


title: Nikolai Karotamm

text: Neuvostoliittoon muutettuaan Karotamm opiskeli vuosina 1926–1928 Leningradissa Julian Marchlewski -nimisessä läntisten kansojen yliopistossa. Siirtyessään vuonna 1928 Viroon kommunistien maanalaiseen työhön hän liittyi Viron kommunistipuolueeseen. Hän oleskeli Virossa vuoteen 1929 toimien kommunistipuolueen Tallinnan kaupunkikomitean sihteerinä. Sen jälkeen hän palasi Neuvostoliittoon opiskellen vuosina 1931–1933 Lännen vähemmistökansallisuuksien yliopistossa ja sen jälkeen samassa yliopistossa aspiranttina vuoteen 1935 ja osan ajasta myös opettajana. Sen jälkeen hän siirtyi vuodeksi Kominternin palvelukseen toimien siellä esittelijän tehtävässä vuosina 1935–1936. Seuraavaksi hän oli aikakauslehtitoimittajana Leningradissa vuosina 1936–1937. Vuonna 1937 alkanut Suuri terrori kosketti myös Karotammia, joka pidätettiin, mutta vapautettiin 1938. Sen jälkeen hän toimi Leningradissa kääntäjänä tehden muun muassa venäjä–viro-sanakirjan.